* 1741 - Ο Δανός εξερευνητής Βίτους Γιόχανσεν Μπέρινγκ φεύγει από τη ρωσική χερσόνησο Καμτσάτκα, προκειμένου να εξερευνήσει την Αλάσκα.\n* 1817 - Πλέει για πρώτη φορά ατμόπλοιο στην περιοχή των Μεγάλων Λιμνών, στα σύνορα ΗΠΑ-Καναδά.\n* 1829 - Η σκούνα του βρετανικού βασιλικού ναυτικού HMS Pickle αιχμαλωτίζει, κοντά στην ακτή της Κούβας, το δουλεμπορικό πλοίο Voladora.\n* 1833 - Η Αυγούστα Άντα Κινγκ, κόμισσα του Λόβελανς, γνωστή και ως Άντα Λόβελανς και νόθο παιδί του Βρετανού ποιητή Λόρδου Βύρωνα, γνωρίζει τον μαθηματικό και από τους πρώτους οραματιστές του υπολογιστή, Τσαρλς Μπάμπατζ. Αργότερα θα συγγράψει μία περιγραφή της «αναλυτικής μηχανής», του πρώτου υπολογιστή, δηλαδή, που έφτιαξε ο Μπάμπατζ.\n* 1849 - Με την υπογραφή ενός νέου Συντάγματος, θεσπίζεται στη Δανία η Συνταγματική Μοναρχία.\n* 1884 - Ως απάντηση στις φήμες, ότι ο στρατηγός Γουίλιαμ Τ. Σέρμαν, θα κατέβει ως υποψήφιος για το αμερικανικό προεδρικό αξίωμα με τους ρεπουμπλικάνους, στέλνει ένα τηλεγράφημα, που αναφέρει «Αν ήμουν υποψήφιος, δε θα το δεχόμουν, αν εκλεγώ δε θα τελέσω τη θητεία μου».\n* 1894 - Διοργανώνονται στον Πειραιά, στο λιμάνι της Ζέας, ημέρα Κυριακή, διεθνείς λεμβοδρομίες υπέρ του Γηροκομείου, με πρόεδρο της ελλανόδικης επιτροπής τον πρίγκιπα Γεώργιο και με τιμή «δι' έκαστον κάθισμα επί της πλακοστρώτου παραλίας δραχμές 2».\n* 1895 - Καταψηφίζεται στη Βουλή των Κοινοτήτων του Καναδά, η κίνηση του Νίκολας Φλαντ Ντέιβιν, να παραχωρήσει δικαίωμα ψήφου στις γυναίκες.\n* 1900 - Στον πόλεμο των Μπόερς, οι Βρετανοί στρατιώτες καταλαμβάνουν την Πρετόρια στη Νότια Αφρική.\n* 1901 - Δημιουργείται γεωργική τράπεζα στη Θεσσαλία.\n* 1902 - Στη Γερμανία, ο Κάιζερ Γουλιέλμος Β' ζητά τον εκγερμανισμό των Σλάβων.\n* 1907 - Πέφτει ηρωικά στη μάχη ο μακεδονομάχος Καπετάν Άγρας, κατά κόσμον Αριστοτέλης Αγαπηνός.\n* 1913 - Στη Δανία οι γυναίκες αποκτούν το δικαίωμα ψήφου.\n* 1917 - Στις ΗΠΑ αρχίζουν να στρατολογούνται νέοι για τον Α' Παγκόσμιο Πόλεμο.\n* 1922 - Στο Λονδίνο ο Λουίς Μπρένεν αναγγέλλει την εφεύρεση ελικοπτέρου, που απογειώνεται σε ορθές γωνίες σε σχέση με το έδαφος.\n* 1923 - Πραγματοποιείται νέα συνάντηση του Ελευθέριου Βενιζέλου με τον υπουργό Εξωτερικών της Τουρκίας Ισμέτ Ινονού για τη διευθέτηση των διαφωνιών, που είχαν προκύψει κυρίως στο ζήτημα της αμνηστίας.\n* 1925 - Ψηφίζεται στην Βουλή των Ελλήνων ο ιδρυτικός νόμος του Αριστοτελείου Πανεπιστημίου Θεσσαλονίκης.\n* 1929 - Σε κοινή συνεδρίαση της Βουλής και της Γερουσίας, προσωρινός Πρόεδρος της Δημοκρατίας γίνεται ο ναύαρχος Παύλος Κουντουριώτης.\n* 1933 - Ο Αμερικανός Πρόεδρος Φρανκλίνος Ρούσβελτ, υπογράφει μία νομοθεσία με την οποία «βγάζει» την Αμερική από τον «κανόνα χρυσού», που ήθελε τα χρήματα, που έχει εκδώσει μία χώρα να αναλογούν στο χρυσό, που διαθέτει.\n* 1940 - Η καναδική κυβέρνηση ανακηρύσσει παράνομους όλους τους ναζιστικούς, φασιστικούς και κομμουνιστικούς οργανισμούς και φυλακίζει όλους τους ηγέτες τους.\n* 1940 - Στη Γαλλία, ο Σαρλ ντε Γκωλ γίνεται υφυπουργός Εθνικής Αμύνης.\n* 1944 - Κατά τη διάρκεια του Β' Παγκοσμίου Πολέμου, η Ρώμη είναι η πρώτη πρωτεύουσα χώρας του Άξονα, που πέφτει στα χέρια των Συμμάχων.\n* 1944 - Μία ημέρα πριν την απόβαση της Νορμανδίας, οι Βρετανοί ρίχνουν τουλάχιστον 5.000 τόνους βόμβες στα γερμανικά πλοία, που βρίσκονταν στις νορμανδικές ακτές.\n* 1944 - Οι επικεφαλής των συμμαχικών στρατευμάτων στη Γερμανία υπογράφουν το πρωτόκολλο για τη διαίρεση της Γερμανίας σε τέσσερις ζώνες και του Βερολίνου σε τέσσερις τομείς.\n* 1947 - Αναγγέλλεται το σχέδιο Μάρσαλ, που βοήθησε στην ανοικοδόμηση της χώρας μας μετά το τέλος του εμφυλίου.\n* 1950 - Ο Αμερικανός Πρόεδρος Χάρι Τρούμαν κρίνει κονδύλι ύψους 3,2 δισ. δολαρίων για πέντε προγράμματα παροχής βοήθειας σε ξένες χώρες.\n* 1951 - Ο Μέγας Αυλάρχης Λεβίδης υποβάλλει στο βασιλιά την παραίτηση ολόκληρης της αυλής. Οι παραιτήσεις δεν έγιναν δεκτές.\n* 1953 - Ο βασιλιάς της Δανίας Φρειδερίκος θέτει σε ισχύ νέο Σύνταγμα, σύμφωνα με το οποίο η Γροιλανδία και τα νησιά Φερόες αποτελούν αναπόσπαστα τμήματα της Δανίας.\n* 1956 - Ο Έλβις σκανδαλίζει το κοινό, με το τολμηρό κούνημα των γοφών του, στο αμερικανικό τηλεοπτικό σόου "The Milton Berle Show".\n* 1959 - Νέοι ακαδημαϊκοί εκλέγονται οι Κανελλόπουλος και Αργυρός.\n* 1959 - Ορκίζεται η πρώτη κυβέρνηση της Δημοκρατίας της Σιγκαπούρης.\n* 1961 - Εφαρμόζεται το 3ποντο για πρώτη φορά στο πρωτάθλημα της American Basketball League και περιλαμβάνει όλα τα σουτ που εκτελούνται από απόσταση μεγαλύτερη των 22 ποδιών (6.71μ) από το καλάθι.\n* 1962 - Ο στρατηγός Εντμόν Ζουό, κάνει έκκληση για διαπραγματεύσεις με τους Γάλλους και ζητά από την Οργάνωση του Μυστικού Στρατού (OAS) να σταματήσει τις τρομοκρατικές ενέργειες.\n* 1963 - Παραιτείται εξαιτίας ενός ροζ σκανδάλου, ο Βρετανός υπουργός Πολέμου, Τζον Προφούμο. Ο πρώην υπουργός, ενώ ήταν παντρεμένος διατηρούσε κρυφές ερωτικές σχέσεις με μία στάρλετ, η οποία είχε επίσης δεσμό με έναν ακόλουθο της ρωσικής πρεσβείας.\n* 1967 - Αρχίζει ο περιβόητος πόλεμος των 6 ημερών ανάμεσα στο Ισραήλ από τη μία πλευρά, την Αίγυπτο, τη Συρία και την Ιορδανία από την άλλη.\n* 1968 - Ο Allan Mullery γίνεται ο πρώτος ποδοσφαιριστής της Εθνικής Αγγλίας που αποβάλλεται σε διεθνή αγώνα στο Γιουγκοσλαβία- Αγγλία (1-0) στην Φλωρεντία για το Ευρωπαϊκό Πρωτάθλημα.\n* 1968 - Στο Λος Άντζελες ο Σιρχάν Σιρχάν πυροβολεί τον Ρόμπερτ Κένεντι, που πεθαίνει μία μέρα αργότερα.\n* 1970 - Η Βόρεια Κορέα βυθίζει αμερικανικό πλοίο στα χωρικά της ύδατα.\n* 1972 - Αρχίζει στη Στοκχόλμη η 1η Παγκόσμια Σύνοδος για το Ανθρώπινο Περιβάλλον. Την ίδια μέρα, Ελλάδα και Κίνα συνάπτουν διπλωματικές σχέσεις.\n* 1975 - Ανοίγει για πρώτη φορά, μετά τον 6ετή πόλεμο, η διώρυγα του Σουέζ.\n* 1977 - Βρίσκεται για πρώτη φορά στα ράφια των καταστημάτων ο υπολογιστής Apple II.\n* 1979 - Στην Ιταλία, ο πρωθυπουργός Μάριο Αντρεότι εξετάζει την περίπτωση σχηματισμού κυβέρνησης συνασπισμού με το Ρεπουμπλικανικό, το Σοσιαλδημοκρατικό και το Χριστιανοδημοκρατικό Κόμμα.\n* 1983 - Ο Yannick Noah νικά τον Mats Wilander 6-2, 7-5, 7-6 στον τελικό του Roland Garros και γίνεται ο πρώτος Γάλλος που κερδίζει το τρόπαιο από το 1946.\n* 1984 - Η πρωθυπουργός της Ινδίας, Ίντιρα Γκάντι, διατάσσει επίθεση στο Χρυσό Ναό, τόπο λατρείας των Σιχ.\n* 1989 - Ο διοικητής της Τράπεζας της Ελλάδας Δημήτρης Χαλικιάς καταθέτει για την υπόθεση Κοσκωτά.\n* 1990 - Στην ΕΣΣΔ, το Ανώτατο Σοβιέτ ψηφίζει νόμο με τον οποίο ανοίγει ο δρόμος για τις ιδιωτικές επιχειρήσεις.\n* 1991 - Ο Πρόεδρος της Αλγερίας Σαντλί Μπεντζεντίντ κηρύσσει τη χώρα σε κατάσταση πολιορκίας, καταργώντας την κυβέρνηση και αναβάλλοντας τις πρώτες πολυκομματικές εκλογές της χώρας, μετά από 11 ημέρες διαμαρτυρίας των ισλαμιστών.\n* 1991 - Στη Νότια Αφρική, το Κοινοβούλιο ψηφίζει την κατάργηση των νόμων του Απαρτχάιντ, σύμφωνα με τους οποίους το 87% της γης ανήκει στους λευκούς.\n* 1992 - Στη Γερμανία, το ομοσπονδιακό Κοινοβούλιο εγκρίνει νόμο που περιορίζει αισθητά το δικαίωμα του πολιτικού ασύλου.\n* 1993 - Η 29χρονη Julie Krone, ιππεύοντας τον "Colonial Affair", γίνεται η πρώτη γυναίκα τζόκεϊ που κερδίζει το Belmont Stakes στα 125 χρόνια της ιστορίας του.\n* 1993 - Στη Βενεζουέλα, η Βουλή αναθέτει στον γερουσιαστή Ραμόν Βελάσκες την προεδρία της χώρας για τους επόμενους εννέα μήνες, στη θέση του αποπεμφθέντος Κάρλος Αντρές Πέρες, ο οποίος θα δικαστεί για διαφθορά.\n* 1993 - Στη Γουατεμάλα, η Ριγκομπέρτα Μεντσού, κάτοχος του Νόμπελ Ειρήνης, θέτει υποψηφιότητα για Πρόεδρος της χώρας.\n* 1994 - Ο κατοχικός ηγέτης Ραούφ Ντενκτάς προτείνει συνθήκη μη επίθεσης μεταξύ των δύο κοινοτήτων και αφοπλισμό της Κύπρου, καθώς επίσης διάλογο για την αλλαγή των όρων της Συνθήκης Εγγύησης του 1960. Απειλεί με αντίμετρα εάν προχωρήσει η εφαρμογή του ενιαίου αμυντικού δόγματος Ελλάδας-Κύπρου.\n* 1994 - Στη Γενεύη, ματαιώνονται οι ειρηνευτικές διαπραγματεύσεις για το Βοσνιακό.\n* 1995 - Μεσολαβητική πρωτοβουλία για την ειρηνική επίλυση της βοσνιακής κρίσης και την απελευθέρωση των 256 ομήρων κυανοκράνων, αναλαμβάνει η Ελλάδα, με την αποστολή των ΥΠΕΞ και ΥΕΘΑ, Κάρολου Παπούλια και Γεράσιμου Αρσένη, στο Πάλε της Βοσνίας.\n* 1995 - Ο τρομοκράτης και συνεργάτης του Κάρλος, Γιοχάνες Βάινριχ, μεταφέρεται κάτω από δρακόντεια μέτρα στη Γερμανία από την Υεμένη, από όπου και εκδόθηκε.\n* 1995 - Στη φυσική, δημιουργείται το συμπύκνωμα των Μπόσε-Αϊνστάιν.\n* 1995 - Στο Ζαΐρ, 199 είναι οι νεκροί από τον ιό του Έμπολα.\n* 1996 - Ο Γιώργος Δώνης υπογράφει 3ετές συμβόλαιο με την Μπλάκμπερν έναντι 1.1 δις δρχ και γίνεται ο πιο ακριβοπληρωμένος Έλληνας ποδοσφαιριστής όλων των εποχών καθώς και ο πρώτος Έλληνας, που θα αγωνιστεί στην Πρέμιερ Λιγκ.\n* 1996 - Ο Ιρλανδικός Δημοκρατικός Στρατός (IRA) ανακοινώνει ότι δεν θα παραδώσει τα όπλα, πριν τη σύναψη της τελικής συμφωνίας για την ειρήνευση στη Βόρεια Ιρλανδία.\n* 1996 - Συμφωνείται σε συνάντηση ΕΠΑΕ-ΠΣΑΠ υπό την εποπτεία της ΕΠΟ, από την 1/7/96 που ξεκινά η μεταγραφική περίοδος, να ισχύσει η ελεύθερη και απεριόριστη κίνηση κοινοτικών παικτών στην ελληνική επικράτεια. Κάθε ομάδα θα μπορεί να έχει στο δυναμικό της 4 μη κοινοτικούς παίκτες από τους οποίους θα χρησιμοποιεί 3 σε κάθε αγώνα καθώς και ελεύθερο αριθμό επαγγελματιών. Καταργείται ο θεσμός του ημιεπαγγελματία, απελευθερώνονται τα συμβόλαια και δημιουργείται κανονισμός μέσω του οποίου θα προβλέπεται το ποσό, που θα πρέπει να καταβάλλουν οι ΠΑΕ στα ερασιτεχνικά σωματεία για απόκτηση ποδοσφαιριστών. Οι μεταγραφικές περίοδοι παραμένουν 1-15/1 και 1-15/7 κάθε χρόνο.\n* 1997 - Στην Αλγερία, διεξάγονται οι πρώτες βουλευτικές εκλογές από το 1992, όταν η ακύρωση της διαφαινόμενης εκλογικής νίκης των ισλαμιστών πυροδότησε την έκρηξη βίας και αιματοχυσίας που συνεχίζεται μέχρι σήμερα.\n* 1999 - Η Βούλα Τσιαμίτα του Πανελληνίου Γ.Σ. κάνει πανελλήνιο ρεκόρ στο τριπλούν με 14.94μ κατά τη διάρκεια του Ευρωπαϊκού Κυπέλλου Bruno Zauli που διεξάγεται στο ΟΑΚΑ.\n* 1999 - Ο Gheorghe Hagi δίνει τον αποχαιρετιστήριό του αγώνα με την εθνική ομάδα της Ρουμανίας εναντίον της Ουγγαρίας για τα προκριματικά του Ευρωπαϊκού Πρωταθλήματος του 2000. Ο Hagi λαμβάνει σαν δώρο ένα άλογο ιπποδρόμου με το όνομα Luciano Pavarotti και δίνει το όνομά του σε ένα νέο γλυκό που θα φτιάξει ο ζαχαροπλάστης Ilje Conca.\n* 2001 - Ο γερουσιαστής Τζιμ Τζέφορντς, φεύγει από το κόμμα των ρεπουμπλικάνων και έτσι η ηγεσία της αμερικανικής Γερουσίας, περνά στα χέρια των δημοκρατικών.\n* 2002 - Ακριβώς 32 χρόνια χρειάστηκε για να στεφθεί και πάλι πρωταθλήτρια η ΑΕΚ στο μπάσκετ, που καταφέρνει να ανατρέψει το 2-0 του Ολυμπιακού. Μεγάλοι πρωταγωνιστές σε όλη την διάρκεια της περιόδου ήταν οι Έλληνες παίχτες, που σήκωσαν την ομάδα στις πλάτες τους. Τα εύσημα λοιπόν ανήκουν στους Δήμο Ντικούδη, Νίκο Χατζή Μιχάλη Κακιούζη και τα άλλα παιδιά.\n* 2002 - Κυκλοφορεί η πρώτη έκδοση του προγράμματος για περιήγηση στο διαδίκτυο, Mozilla 1.0.\n* 2003 - Το 50ο Ράλλυ Ακρόπολις, ο σκληρότερος αγώνας του Παγκόσμιου Πρωταθλήματος σε ευρωπαϊκό έδαφος, ξεκινά. Στο ράλι είχαν δηλώσει συμμετοχή 90 αυτοκίνητα, αλλά τελικά ξεκίνησαν 82. Θριαμβευτής στο «Χρυσό» 50ο Ράλλυ Ακρόπολις είναι ο Μάρκο Μάρτιν με Ford Focus, ο οποίος πανηγυρίζει την πρώτη νίκη της καριέρας του σε αγώνα του παγκοσμίου πρωταθλήματος. Τη δεύτερη θέση καταλαμβάνει ο Ισπανός Κάρλος Σάινθ με Citroen Xsara και την τρίτη ο Νορβηγός Πέτερ Σόλμπεργκ με Subaru Impreza. Από τους Έλληνες, 14ος είναι ο Γιάννης Παπαδημητρίου με Ford.\n1523 - Μαργαρίτα των Βαλουά, δούκισσα του Μπερί\n5 Ιουνίου, Επιστήμη (αγγλικά)


ORPHEAS: ΚΡΙΜΑΙΑ. Η επόμενη μέρα.\nΗ αυλαία άνοιξε, η παράσταση αρχίζει!\nΠληθυσμιακή αναλογία Κριμαίας\nΜε αποτέλεσμα-απόφαση της τάξεως άνω του 95% δεν υπάρχουν πολλά περιθώρια γιά σχόλια και αντιρρήσεις. Ούτε οι κλασσικές δικαιολογίες περί βίας και νοθείας και τέτοια παρεμφερή ευσταθούν, ούτε ο παράγων λευκό-αποχή, ή όποιο άλλο εφεύρημα των ηττημένων μπορεί ν’ αλλάξει την πραγματικότητα. Και αυτή είναι μία και απλή. Στο σύνολό του ο λαός της Κριμαίας θέλει να ανήκει στην Ρωσία και όχι στην Ουκρανία. Το γιατί είναι και απλό και οφθαλμοφανές, με αρκετές ατράνταχτες αποδείξεις, αλλά και προσδοκίες γιά το μέλλον του.\nΚατ’ αρχήν ένα μεγάλο μέρος του πληθυσμού, το μεγαλύτερο, είναι αυθεντικοί Ρώσοι. «Αναντάμ-παπαντάμ», που λέμε, καθώς γιά χρόνια η Κριμαία αποτελούσε τμήμα της Ρωσίας.\nΣυγκεκριμένα, μετά την κατάλυση του Χανάτου της Κριμαίας, κατά το 1783, και την διασπορά των μουσουλμάνων Τατάρων στις γύρω μουσουλμανικές περιοχές, η Κριμαϊκή χερσόνησος, αμιγώς χριστιανική πλέον, αποτέλεσε τμήμα της Ρωσικής Αυτοκρατορίας, κατ’ αρχήν, και της Σοβιετικής Ένωσης, μετέπειτα.\nΚατά την διάλυση της Ένωσης των 15 Σοβιετικών Σοσιαλιστικών Δημοκρατιών, (ΕΣΣΔ), το 1991, στην ανεξαρτητοποιημένη Ουκρανία, η οποία σημειωτέον αποτελεί το δεύτερο σε μέγεθος ευρωπαϊκό κράτος μετά την Ρωσία, «κόλλησε» και η Κριμαία. Βασικοί λόγοι αυτής της ένταξης η, μέσα στην αποδιοργάνωση της Σοβιετικής Ένωσης, αδυναμία της εξασθενημένης Ρωσίας να υποστηρίξει σθεναρά, τότε, ζωτικά της συμφέροντα, (όλοι θυμούνται πως σοβιετικά τανκς και άλλα στρατιωτικά οχήματα είχαν φτάσει να πουλιούνται μέχρι το… Μοναστηράκι), το γεωγραφικό ανάγλυφο της περιοχής και ο έλεγχος του στομίου της Αζοφικής θάλασσας. Οι πιό πάνω λόγοι, μαζί με τη διάθεση της Δύσης γιά όσο γίνεται μεγαλύτερη αποδυνάμωση της Ρωσίας, έκαναν τον ανθρώπινο παράγοντα και την βούλησή του να γράφεται στα «παλαιότερα των υποδημάτων» αυτών που έχουν το μαχαίρι και μοιράζουν το καρπούζι-Κόσμο κατά το δικό τους δοκούν και το δικό τους συμφέρον. Έτσι η Κριμαία έγινε, παρά φύσιν, ουκρανική.\nΌμως έχει ο καιρός γυρίσματα και η «γάτα», ο Πούτιν, δεν ήταν δυνατόν ν’ αφήσει ανεκμετάλλευτη την ευκαιρία που πρόσφερε η μπαχαλοποίηση της Ουκρανίας. Σε μιά χώρα πενόμενη -στις παρυφές της χρεοκοπίας- με τελείως διεφθαρμένες κυβερνήσεις και απόλυτα εξηρτημένη ενεργειακά από τη Ρωσία, δεν ήταν δυνατόν η ρωσική εθνότητα, αλλά και μεγάλο μέρος ουκρανικού πληθυσμού να μην «τσιμπήσει» στο γλυκόλαλο τραγούδι του ισχυρού γείτονα. Και μόνο η προσδοκία γιά καλύτερη ζωή, κάτω από την φαρδιά ρώσικη ομπρέλα, αντί της μίζερης ουκρανικής «κουρελούς», ήταν ικανή να σπρώξει τον πληθυσμό της Κριμαίας, σύσσωμο, στην χθεσινή επιλογή. Εδώ, στην οφθαλμοφανέστατα «λιγδοτάμπαρη» Ελλαδίτσα, το σύνθημα «λεφτά υπάρχουν» ενός πασιφανώς χαζού παιδιού, ήταν αρκετό γιά να φέρει τεράστια εκλογικά σκορ υπέρ του και δεν θα γινόταν το ίδιο, εν όψει ενός κολοσσού, μάλιστα, όπως η Ρωσία;\nΗ ευφυέστατη τακτική Πούτιν και οι επιδέξιοι χειρισμοί του φέρνουν την Κριμαία στην αγκαλιά του και τον έλεγχο των στενών της Αζοφικής στα χέρια του.\nΟι αναιμικοί ισχυρισμοί της απ’ εδώ πλευράς, μαζί με τα σαχλά επιχειρήματα περί «παρανομίας» του δημοψηφίσματος, ξεπερνούν τα όρια της αστειότητος και προχωρούν στην καρδιά του γελοίου. Γιατί από πότε η παμψηφία της βούλησης ενός λαού, εκδηλουμένη αβίαστα και ειρηνικά, αποτελεί παραβίαση του Διεθνούς Δικαίου, και μάλιστα «κατάφορη»; Δηλαδή το σωστό, το δίκαιο και το νόμιμο είναι αυτό που θέλει το… 5% των Ουκρανών;\nΠρολαμβάνοντας πιθανές ενστάσεις γιά, δήθεν, κακό παράδειγμα και ξεσηκωμό που θα αλλάξει μαζικά τα σύνορα της Ευρώπης, με αναφορά σε Σκωτσέζους, Καταλανούς, Βάσκους, κ.α. που προγραμματίζουν δημοψηφίσματα γιά ανεξαρτησία, («μάθαν πως… και πλακώσανε…»), η απάντηση είναι πως πρόκειται γιά τελείως διαφορετικές περιπτώσεις. Η Σκωτία ήταν ανέκαθεν τμήμα της Αγγλικής Αυτοκρατορίας, πάλαι ποτέ Μεγάλης Βρετανίας, και όλα τα κομματάκια της Ισπανίας που «ξετσουτσουρδώνουν» και θέλουν… ανεξαρτησία ήσαν από αιώνων τμήματά της. Αλίμονο αν, με ψύλλου πήδημα, άρπαζε ο καθένας ένα μπαϊράκι κι έστηνε… «μικρομάγαζο» με φίρμα κράτος! Κάτι τέτοιο εξυπηρετεί προσωπικές μωροφιλοδοξίες και ατομικά μικροσυμφέροντα χωρίς μακροχρόνιες προοπτικές, κόντρα στα πραγματικά συμφέροντα της αντίστοιχης φυλετικής υποομάδος που ξεσηκώνουν. Τέτοια «κράτη» δεν μπορούν να σταθούν, κυρίως οικονομικά. Μέχρι και στην Κρήτη ακούγονται, κατά καιρούς, κάτι αποσχιστικοί ψίθυροι! Σαχλαμάρες!\nΣτην περίπτωση της Κριμαίας, η κατάσταση θα εξελιχθεί ομαλά και οι ήπιες αντιδράσεις των Δυτικών, (γιά την τιμή των όπλων γενόμενες), θα ξεφουσκώσουν βαθμιαία. Με την Γερμανία εξαρτημένη κατά 85% από το ρωσικό φυσικό αέριο, οι όποιοι λεονταρισμοί μοιάζουν με άσφαιρα πυρά από… «φυσικά αέρια» που προκύπτουν από υπερβολική κατανάλωση… οσπρίων!\nΗ υπόθεση Κριμαία είναι τελειωμένη και το μόνο ερωτηματικό που μένει είναι το τί θα γίνει με τα υπόλοιπα κομμάτια της Ουκρανίας που έχουν «μεσοτοιχία» με τη Ρωσία και αναμένεται κι αυτά να ξεσηκωθούν. («-Τί δηλαδή, αυτοί της Κριμαίας είναι πιό μάγκες;»). Εκεί, νομίζω, θα παιχθεί το παιχνίδι Πούτιν-Δύσης και εκεί, μάλλον, η ρωσική «γάτα» θα γίνει υποχωρητική, δίνοντας την ευκαιρία στο δυτικό γόητρο να βάλει το γκολ της τιμής. Ίδωμεν….


«Πηγαίνω στα σχολεία και με ρωτούν τα παιδιά αν έχω πάρει βραβεία από την Πολιτεία. Τώρα θα τους πω ‘να, πήρα της Ακαδημίας’». Οσο και αν φαίνεται απίθανο, η Αλκη Ζέη έχει τιμηθεί με Κρατικό Βραβείο, το 1992, για ένα θεατρικό της έργο, αλλά όχι για αυτή καθαυτή τη δουλειά της στην παιδική λογοτεχνία. «Μου κακοφαινόταν για την Ελλάδα...», λέει.\nΜε καθυστέρηση δεκαετιών τιμήθηκε από την Ακαδημία με το Βραβείο Παιδικής Λογοτεχνίας του Ιδρύματος Ουράνη, για το σύνολο του έργου της.\nΑντίθετα ακριβώς, η Ακαδημία Αθηνών επιβράβευσε τη Μαρία Κουγιουμτζή για το πρώτο της βιβλίο, το εξαιρετικό «Μαύρο βελούδο» (εκδ. Καστανιώτη), με το Βραβείο Διηγήματος του Ιδρύματος Ουράνη. «Είμαι πολύ συγκινημένη. Ακόμη δεν το έχω συνειδητοποιήσει», λέει στο «Εθνος», προσθέτοντας ότι η Ακαδημία «ανοίγει πλέον τις επιλογές της», γεγονός που αποδίδει σε πρόσωπα, όπως την Κική Δημουλά και τον Θανάση Βαλτινό, που έχουν φέρει άλλον αέρα στο πνευματικό ίδρυμα, τουλάχιστον στον τομέα των γραμμάτων.\nΤριάντα εννέα βραβεία και 2 επαίνους απένειμαν χθες το βράδυ οι «αθάνατοι» σε 44 πρόσωπα και φορείς, παρουσία του τ. προέδρου της Δημοκρατίας Κ. Στεφανόπουλου, του υπουργού Εσωτερικών Γ. Ραγκούση, του υφυπουργού Υποδομών Γ. Μαγκριώτη κ.ά. Μέσα σε λίγα χρόνια, οι διακρίσεις σταδιακά μειώθηκαν σχεδόν στο μισό.\nΑξιοπρόσεκτη είναι η προσπάθεια της Ακαδημίας να στραφεί και προς τις αθόρυβες φωνές της περιφέρειας. Εκτός από τη Θεσσαλονικιά Μ. Κουγιουμτζή, βραβεύτηκε και η ποιήτρια Γιώτα Αργυροπούλου, από την Καλαμάτα, για την τρίτη ποιητική συλλογή της «Διηγήματα» (Μεταίχμιο). «Για μένα που ζω εκτός των τειχών της λογοτεχνικής μητρόπολης ήταν μια ευχάριστη έκπληξη. Μακάρι τα βραβεία να επεκταθούν και σε άλλες αξιόλογες ποιητικές φωνές που μονάζουν ανά το πανελλήνιο», σχολίασε.\nΩστόσο, η Ακαδημία δεν ξέφυγε από τις δημοφιλείς φωνές της Αθήνας, όπως του Γιάννη Βαρβέρη και του Αντώνη Φωστιέρη, που τιμήθηκαν για το σύνολο του έργου τους, με τα Βραβεία Ποίησης των Ιδρυμάτων Πέτρου Χάρη και Ουράνη αντίστοιχα.\n«Επειδή οι άνθρωποι που απονέμουν αυτή τη διάκριση είναι κορυφαίοι στο είδος τους, η διάκριση αποκτά μεγαλύτερη σημασία για μένα», δήλωσε ο Γ. Βαρβέρης, που για λόγους υγείας δεν παρέστη στην τελετή. «Ενα βραβείο για την ποίηση, σ’ όποιον κι αν απονέμεται, στην πραγματικότητα υπογραμμίζει την ύπαρξη και τη ζωτική λειτουργία της ίδιας της ποίησης μέσα στον κοινωνικό κορμό», κατά τον Φωστιέρη.\n«Ολοι υποκύπτουν στον πειρασμό του βραβείου, ακόμη και ο Σκαρίμπας», σχολίασε ο χαμηλών τόνων Ηλίας Παπαδημητρακόπουλος (Βραβείο Διηγήματος του Ιδρύματος Πέτρου Χάρη, για το σύνολο του έργου του), χωρίς «αυτό να σημαίνει ότι αυτός που παίρνει βραβείο είναι σε πλεονεκτική θέση έναντι του μη λαβόντος».\nΓια το σύνολο του έργου της τιμήθηκε και η Ζυράννα Ζατέλη, με το Βραβείο Μυθιστορήματος του ιδίου Ιδρύματος: «Οπωσδήποτε ευχαριστώ την Ακαδημία. Προσωπικά θα συνεχίσω τη δουλειά που κάνω τόσα χρόνια, είτε με βραβεύουν κατά καιρούς γι’ αυτό είτε όχι». Το Βραβείο Μυθιστορήματος του Ιδρύματος Ουράνη δόθηκε στον Νίκο Δαββέτα, για την «Εβραία νύφη».\nΑνάμεσα σε άλλα, ξεχώρισε και η βράβευση του επί σειρά ετών διευθυντή της ΙΒ’ Εφορείας Αρχαιοτήτων Κωνσταντίνου Ζάχου, για το έργο συντήρησης των μνημείων Νικοπόλεως.\n«Θεωρώ ότι έχει αντίκτυπο στην αρχαιολογική υπηρεσία της οποίας είμαι ένας υπάλληλος. Είναι καλό για την Ηπειρο και για το ίδιο το μνημείο».\nΗ πράξη αυτοθυσίας και το Καστελόριζο\nΣτην Τάξη Ηθικών και Πολιτικών Επιστημών, Αργυρό Μετάλλιο δόθηκε στη δασκάλα Χαρά Νικοπούλου και Βραβεία απονεμήθηκαν στους: Θεόδωρο Χ. Τζώνο για το βιβλίο «Οι ανεξάρτητες διοικητικές αρχές (Παπαζήσης), Ηλία Αργυριάδη και Δημήτριο Μηλόπουλο, εξ ημισείας, για πράξη αυτοθυσίας, Κωνσταντίνο Π. Τσίνα για τη μελέτη «Νομική Επιστήμη και Λογική: Μια συμβολή στη θεωρία του Δικαίου - Με αναφορά στο παράδειγμα της Ποινικής Δογματικής», Λύκειο Ελληνίδων Βόλου για την 90χρονη προσφορά του, Ιστορικό και Λαογραφικό Μουσείο Ρεθύμνης για τη συνολική προσφορά του και Κώστα Μπέη για το σύνολο του έργου του που αναφέρεται στη σχέση φιλοσοφίας και θρησκείας. Επαινος στην Ευαγγελία Ξενοπούλου για την προσφορά της στη διατήρηση της μουσικής και χορευτικής παράδοσης του Καστελόριζου.\n«Αργυρό» στη δασκάλα του Εβρου\nΑπό τα μετάλλια, που συνήθως δίνονται σε μεγάλες προσωπικότητες για εξαίρετες πράξεις, όπως παλιότερα στους Μανώλη Γλέζο και Λάκη Σάντα, φέτος δόθηκε μόνο το αργυρό σε ένα αμφιλεγόμενο πρόσωπο. Τη Χαρά Νικοπούλου, «για την προσήλωσή της στο καθήκον, την αυταπάρνηση και την εθνοπρεπή της στάση κατά τη διάρκεια της υπηρεσίας της ως δασκάλας», όπως αναφέρεται στο σκεπτικό της Ακαδημίας, στο μειονοτικό χωριό Μεγάλο Δέρειο του νομού Εβρου τα έτη 2004-2010.\nΗ ίδια, παραλαμβάνοντας το βραβείο και παραβιάζοντας το αυστηρό πρωτόκολλο της διαδικασίας, αιφνιδίασε τους παρευρισκόμενους με ένα λογύδριο: «Ευχαριστώ την Ακαδημία που στο πρόσωπό μου παρασημοφορεί τη φιλοπατρία και τη διαμόρφωση κυρίως της εθνικής συνείδησης στους μαθητές μου».\nΤΑΞΗ ΘΕΤΙΚΩΝ ΕΠΙΣΤΗΜΩΝ - ΓΡΑΜΜΑΤΩΝ ΚΑΙ ΚΑΛΩΝ ΤΕΧΝΩΝ\nΔιηγήματα, Αλή Πασάς και τελετουργίες\nΣτην Τάξη των Θετικών Επιστημών απονεμήθηκαν Βραβεία στους Αθανάσιο Κατερινόπουλο, Ιωάννη Κωστάκη - πρώτο αριστούχο πτυχιούχο Ιατρικής Αθηνών, πτυχιούχους: Πολυτεχνείου Κρήτης Λεωνίδα Παγάνη, Πανεπιστημίου Πατρών Γεώργιο Μπαριάμη και Πανεπιστημίου Θράκης Χρήστο Χατζόπουλο, Ειρήνη Μπουρνάζου και Σύνδεσμο Επιτελών Εθνικής Αμυνας. Επαινος στον Σταμάτη Περδίο για τη συμβολή του σε ενεργειακά θέματα.\nΣτην Τάξη Γραμμάτων & Καλών Τεχνών, τα Βραβεία δόθηκαν στους: Δήμητρα Ανδριανού («The Furniture and Furnishing of Ancient Greek Houses and Tombs», Κέιμπριτζ), Γιώτα Αργυροπούλου για την ποιητική της συλλογή «Διηγήματα», ποιήτρια Ζέφη Δαράκη για τη συλλογή «Σε ονομάζω θα πει σε χάνω», ποιήτρια Ολυμπία Καράγιωργα για τη συλλογή «Χειμώνας στη Λέρο», αριστούχο διπλωματούχο πιανίστα Βασίλειο Ρακιντζή, ζωγράφο Αντώνη Στάβερη, Βασίλη Παναγιωτόπουλο για το έργο «Αρχείο Αλή Πασά, Συλλογής Ι. Χιώτη, Γενναδείου Βιβλιοθήκης», Ιωάννη Σ. Παπαφλωράτο για το βιβλίο «Η Ελληνοϊταλική κρίση του 1923», Αναστάσιο Αντωνάρα για το βιβλίο «Ρωμαϊκή και Παλαιοχριστιανική Υαλουργία, 1ος αι. π.Χ. - 6ος. μ.Χ.», Αντώνη Β. Ρεγκάκο για το βιβλίο «Επινοώντας το παρελθόν. Γέννηση και ακμή της ιστοριογραφικής αφήγησης στην κλασική αρχαιότητα», Ξενοφώντα Τζαβάρα για την ανέκδοτη «Συλλογή γλωσσικού υλικού από την Ιμβρο» και Ανδρέα Λενακάκη για την ανέκδοτη συλλογή γλωσσικού υλικού «Πυργιώτισσα, Ονομάτων επίσκεψις», Ιωάννη Π. Χουλιαρά για το «Η εντοίχια θρησκευτική ζωγραφική του 16ου και 17ου αιώνα στο Δυτικό Ζαγόρι», αντιναύαρχο ε.α. Ιωάννη Παλούμπη για το βιβλίο «Από τα πελάγη στους αιθέρες - Το χρονικό της Ναυτικής Αεροπορίας», Βασιλική Βλάχου για τη μελέτη «Γεωμετρικός Ωρωπός», Γιάννη Τζανή και Πέτρο Μπέσπαρη για το βιβλίο «Η λογοτεχνική δημιουργία της Βόρειας Ελλάδας, 1875-2007», Μανώλη Γ. Βαρβούνη για το βιβλίο «Λαϊκές θρησκευτικές τελετουργίες στην Ανατολική και τη Βόρεια Θράκη», διευθυντή ΙΒ’ Εφορείας Αρχαιοτήτων Κωνσταντίνο Ζάχο και Ραχήλ Καπόν για το υπερτεσσαρακονταετές καλλιτεχνικό έργο της στις εκδόσεις.


Τιμητική Έκθεση για τον Νίκο Μοσχάτο | Kanali6\nΤιμητική Έκθεση για τον Νίκο Μοσχάτο\nΤο Επιμελητήριο Καλών Τεχνών Κύπρου διοργανώνει μία έκθεση προς τιμή του πρώην μέλους του Νίκου Μοσχάτου. Η έκθεση αρχίζει στις 26 Μαΐου στον Πολυχώρο Ρόδι στη Λεμεσό ενώ τα εγκαίνια θα τελεστούν το Σάββατο 27 Μαΐου στις 8 το βράδυ. Η έκθεση θα διαρκέσει μέχρι την Κυριακή 28 Μαΐου.\nΟ Νίκος Μοσχάτος ήταν ένας άνθρωπος πάντα ταπεινός, λιγομίλητος και προοδευτικός. Τον διακατείχε μια πυγαία πραότητα και ένας σιωπηλός δυναμισμός που σου έμπνεε, όταν τον γνώριζες, εμπιστοσύνη και σεβασμό. Την ίδια δυναμική είχε και το έργο του. Εμπνευσμένο με στοχασμό και αποδομένο με ιδιαίτερη μαστοριά και προσοχή. Το έργο του Νίκου Μοσχάτου αναδεικνύει τη ψυχή, το χαρακτήρα και τη γνώση του. Ήταν ταπεινός και δημιουργούσε με συνέπεια και ακρίβεια μέσα στον προσωπικό του χώρο στη Γερμασόγεια. Τα έργα του αποπνέουν οικειότητα, ενώ η αλήθεια της καλλιτεχνικής συνέπειας της δουλειάς του αγγίζει άμεσα και αυτόματα τον κάθε θεατή.


Παραμείνει ο κίνδυνος από το ετοιμόρροπο στο κέντρο της Κάτω Αχαΐας - Έκκληση κατοίκων για τη συνδρομή του δήμου - ΦΩΤΟ – dytikanea - Δίκτυο Ενημέρωσης Δυτικής Αχαϊας\nΠαραμείνει ο κίνδυνος από το ετοιμόρροπο στο κέντρο της Κάτω Αχαΐας – Έκκληση κατοίκων για τη συνδρομή του δήμου – ΦΩΤΟ\nΈκκληση για μια ακόμη φορά απευθύνουν στη δημοτική αρχή, κάτοικοι για το επικίνδυνο εγκαταλελειμμένο σπίτι στην είσοδο της Κάτω Αχαΐας στην οδό Απ. Ανδρέου και στο πιο πολυσύχναστο σημείο, απ όπου διέρχονται καθημερινά, εκατοντάδες οχήματα, πεζοί, μικροί και μεγάλοι.\nΌπως μας μεταφέρουν έπιασε για μια ακόμη φορά φωτιά. Προφανώς οι ένοικοι του εγκαταλελειμμένου σπιτιού, ενδεχομένως προσπαθούν να ζεσταθούν ενώ δεν είναι η πρώτη φορά που συμβαίνει αυτό. Παράλληλα, όπως έχει καταγγελθεί και στο παρελθόν, οι κάτοικοι του κέντρου της πόλης, ανησυχούν γιατί βρίσκουν κατάλυμα κατά καιρούς, διάφοροι, με αποτέλεσμα να κινδυνεύουν και οι ίδιοι.\nΤο συγκεκριμένο παλιό κτίριο έχει κριθεί ακατάλληλο, αλλά μέχρι σήμερα δεν έχουν γίνει οι απαραίτητες ενέργειες για κατεδάφιση. Όπως μας μετέφεραν κάτοικοι της περιοχής και φαίνεται και στις φωτογραφίες, από την παλαιότητα, έχουν αποκολληθεί τμήματα, με αποτέλεσμα να υπάρχει κίνδυνος πτώσης τους, στο πεζοδρόμιο.\nΟι κάτοικοι ζητούν τη συνδρομή του δήμου, προκειμένου να παρέμβει και να απομακρυνθεί άμεσα ο κίνδυνος για τους πολίτες.\nΚάτω Αχαΐα: «Κοιτάμε ψηλά μη μας έρθει στο κεφάλι» – Η φωτιά στο εγκαταλελειμμένο επανέφερε το αίτημα της πόλης – ΦΩΤΟΓΡΑΦΙΕΣ\nΦωτιά στο κέντρο της Κάτω Αχαΐας σε εγκαταλελειμμένο σπίτι – ΦΩΤΟΓΡΑΦΙΕΣ\nTags: φωτια σπιτι κατω αχαια δυτικα νεα εγκαταλελειμμενο\nΣυνεχίζεται το απόλυτο εντός έδρας - Νίκη και με Ακράτα\nΕπίδοξος ληστής «την πάτησε» λόγω messenger!\nΑχαΐα: Το μεσημέρι η κηδεία του Κωνσταντίνου Μαυροειδή


Εμμανουήλ Διακομανώλης MD, PhD: Εκπαίδευση\nΑρχική > Ενημέρωση Ιατρών > Εκπαίδευση\nΑπόσπασμα από την ιστορία της κολποσκόπησης στην Ελλάδα:\nΤο 1987, μια μικρή ομάδα ιατρών, ανταποκρίθηκαν στο κάλεσμα ενός νέου ιατρού, ο οποίος κατείχε την θέση του Επίκουρου Καθηγητή στην Α’ Πανεπιστημιακή Κλινική του πανεπιστημίου Αθηνών στο Νοσοκομείο Αλεξάνδρα, να ιδρύσουν την Ελληνική Εταιρεία Παθολογίας Τραχήλου & Κολποσκόπησης.\nΣτις 15 Μαίου του 1989 ανακοινώθηκε επισήμως η ίδρυσή της και ο κύριος Διακομανώλης εξελέγη πρώτος πρόεδρος της εταιρείας. Ως πρόεδρος ο κ. Διακομανώλης υπηρέτησε και προώθησε τους επιστημονικούς στόχους της νεοσύστατης εταιρείας από τις Πανεπιστημιακές θέσεις υπευθυνότητας που κατείχε τα επόμενα 15 χρόνια.\nΣτόχος της νεοσύστατης Επιστημονικής Εταιρείας ήτο η κλινική εφαρμογή νέων μεθόδων διάγνωσης και αντιμετώπισης πρώιμων μορφών καρκίνου τραχήλου μήτρας.\nΝέες τεχνολογίες όπως οι ακτίνες Laser CO2 και πρόοδοι στην ηλεκτροχειρουργική με την εμφάνιση της αγκύλης διαθερμίας (LOOP diathermy), βοήθησαν στη μικροχειρουργική αντιμετώπιση σοβαρών προκαρκινικών αλλοιώσεων στον τράχηλο, κόλπο, αιδοίο και πρωκτό, βελτιώνοντας την ακρίβεια της χειρουργικής εκτέλεσης με πολύ καλά θεραπευτικά αποτελέσματα.\nΗ Ελληνική εταιρεία παθολογίας τραχήλου και κολποσκόπησης έχει σήμερα Πανελλήνια και Πανευρωπαϊκή επιστημονική δραστηριότητα και συνεχίζει με επιτυχία και αισιοδοξία την πορεία της στο μέλλον.\nΗ πρώτη Επιστημονική εκδήλωση της εταιρείας έγινε στο Πολεμικό Μουσείο στις 20 Ιανουαρίου του 1999 με καλεσμένους τους Καθηγητές Albert Singer και τον γνωστό παθολογοανατόμο Malkom Anderson από το Λονδίνο. Τον επόμενο χρόνο οργανώθηκε το πρώτο Εκπαιδευτικό Σεμινάριο κολποσκόπησης στο Μέγαρο Μουσικής με κύριο καλεσμένο τον Καθηγητή Frank Sharp του Πανεπιστημίου του Sheffield, UK.\nΑκολούθησαν επιφανείς ξένοι προσκεκλημένοι ομιλητές όπως Joseph Jordan (UK), Charles Redman (UK), Jacob Bornstein (Israel), Christine Bergeron (France), Maggie Cruickshank (Scotland), Ulli Petry (Germany), Giovani Miniello (Italy), Xavier Bosch (Spain) και πολλοί άλλοι.\nΑπό τότε μέχρι σήμερα έχουν πραγματοποιηθεί πολλά εκπαιδευτικά Σεμινάρια, για την άσκηση των γυναικολόγων της χώρας μας σε νεώτερους τρόπους πρόληψης και θεραπείας προκαρκινικών αλλοιώσεων του κατώτερου γεννητικού συστήματος της γυναίκας.


Ξεκίνησαν οι διαδικασίες αντικατάστασης του Ερντογάν - OnAlert.gr\nΞεκίνησαν οι διαδικασίες αντικατάστασης του Ερντογάν\n12.08.2014 | 12:37\nΤο κυβερνών κόμμα Δικαιοσύνης και Ανάπτυξης (AKP) ξεκίνησε χθες τις διαδικασίες για τη μετά Ερντογάν εποχή, καθώς ο πρωθυπουργός της Τουρκίας θα παραιτηθεί αργότερα αυτόν τον μήνα από την πρωθυπουργία, πριν ορκιστεί νέος πρόεδρος της χώρας για μια πενταετή θητεία.\nΤο AKP θα συνέλθει την 27η Αυγούστου προκειμένου να ανακοινώσει τον αντικαταστάτη του Ρετζέπ Ταγίπ Ερντογάν στην ηγεσία του κόμματος και τον πρωθυπουργικό θώκο. Βάσει της υπάρχουσας νομοθεσίας ο πρόεδρος δε μπορεί να ανήκει σε κανένα κόμμα.\nΧωρίς να χάσει χρόνο, ο Τούρκος πρωθυπουργός συγκέντρωσε από χθες το μεσημέρι τα ηγετικά στελέχη του κόμματός του για να καταπιαστούν με το πρώτο μέλημά τους: να επιλέξουν ένα διάδοχο στην ηγεσία του κόμματος και της κυβέρνησης πριν από την ορκωμοσία του, την 28η Αυγούστου.\nΟ Ερντογάν αναμένεται να υιοθετήσει ένα στυλ προέδρου με διευρυμένες εκτελεστικές εξουσίες, γεγονός που σημαίνει ότι ίσως προωθήσει συνταγματικές αλλαγές μετά τις βουλευτικές εκλογές του 2015 προκειμένου να εδραιώσει τις εξουσίες του προέδρου της χώρας.\n«Όποια και να είναι η επιλογή του αυτό το πρόσωπο θα του δημιουργήσει προβλήματα υπό την έννοια ότι το Σύνταγμα δεν έχει συνταχθεί για αυτού του είδους την άσκηση εξουσίας» υπογράμμισε ο Αλί Τζαρκόγλου, πολιτειολόγος στο ιδιωτικό πανεπιστήμιο Κοτς στην Κωνσταντινούπολη.\nΑν και οι προκάτοχοί του τις χρησιμοποίησαν ελάχιστα, οι υπάρχουσες εξουσίες του προέδρου του δίνουν το δικαίωμα να συγκαλέσει το υπουργικό συμβούλιο, όχι όμως να προτείνει νόμους ή να κάνει εκστρατείες στο όνομα του κόμματός του—δύο τομείς που είχε μονοπωλήσει ο πρωθυπουργός. Μόνο μια συνταγματική αναθεώρηση, την οποία ο Ερντογάν απέτυχε να υπερψηφιστεί το 2013 εξαιτίας μιας κοινοβουλευτικής πλειοψηφίας που δεν κρίθηκε επαρκής, θα μπορούσε να τροποποιήσει αυτήν την ισορροπία.\nΕπιπλέον το αποτέλεσμα που πέτυχε ο Ερντογάν θα μπορούσε να περιπλέξει περαιτέρω το διακύβευμα.\n«Αυτό θα έχει επιπτώσεις στον τρόπο με τον οποίο αντιμετωπίζει τη νέα του προεδρική θητεία» εκτίμησε ο Τζαρκόγλου, «θα πρέπει να είναι προσεκτικός».\nΣύμφωνα με τα επίσημα αποτελέσματα που δημοσιεύτηκαν από την Ανώτατη Εκλογική Επιτροπή, ο Ερντογάν συγκέντρωσε το 51,79% των ψήφων έναντι του κοινού υποψηφίου των κομμάτων της αντιπολίτευσης, Εκμελεντίν Ιχσάνογλου (38, 4%) και εκείνου του Κουρδικού Κόμματος Σελαχατίν Ντεμιρτάς (9,8%).\nΤο ποσοστό προσέλευσης στις κάλπες, 74,12%, ήταν σαφώς μικρότερο του 89% που καταγράφθηκε στις δημοτικές και περιφερειακές εκλογές του Μαρτίου.\n«Εάν η διοίκηση αυτού του νέου καθεστώτος λάβει αποφάσεις αντίθετες προς το Σύνταγμα, θα βιώσουμε ένα εκρηκτικό κλίμα και θα κατευθυνθούμε προς μια συνταγματική κρίση» υποστήριξε ο αρθρογράφος της εφημερίδας Milliyet, Καντρί Γκιουρσέλ.\n«Ο πολιτικός κίνδυνος παραμένει υψηλός στην Τουρκία (…) και θα μπορούσε να αποθαρρύνει τους ξένους επενδυτές» σημείωσε σήμερα ο οίκος αξιολόγησης Fitch.\nTags: ΕΡΝΤΟΓΑΝ, ΠΡΟΕΔΡΙΚΕΣ ΕΚΛΟΓΕΣ, ΤΟΥΡΚΙΑ, ΠΡΟΕΔΡΟΣ ΕΡΝΤΟΓΑΝ, ΔΕΛΤΙΟ


Ρόδα κοιλιακών Pro-Supra SPR-P701\nΑΡΧΗ ΣΕΛΙΔΑΣ » ΚΑΤΑΛΟΓΟΣ » Μικροοργανα » Κοιλιακοι και Push Ups » PROS.0017\nΜοντέλο: SPR-P701Κωδικός Skalidis-Sport: PROS.0017Τιμή: 9,00€ 5,85€Μεταφορικά από 3,50€. Λεπτομέρειες... Κατασκευαστής: Pro-Supra\nΆλλα προϊόντα από την εταιρία Pro-Supra\nΤο προϊόν δεν είναι διαθέσιμο. Για περισσότερες λεπτομέρειες παρακαλούμε επικοινωνήστε μαζί μας. Διπλή ρόδα κοιλιακών Pro-Supra SPR-P701.\nΧτίσε το τέλειο 6-pack\nΑκολούθησε το πρόγραμμα που θα σου δώσει τους κοιλιακούς που ονειρεύεσαι χωρίς να χρειαστεί να βγεις καν από το σπίτι.\n1Α) Κάτσε γονατιστός με την πλάτη σε ευθεία γραμμή και τα χέρια να πιάνουν τις λαβές του τροχού. Τα πόδια πρέπει να είναι σταυρωμένα πίσω.\n1Β) Σπρώξε τον τροχό προς τα εμπρός -μέχρι ο κορμός σου να έρθει όσο πιο παράλληλα με το έδαφος μπορεί- και μετά επανάφερέ τον στην αρχική θέση.\n2Α) Συνέχισε με την ίδια τεχνική κι από την ίδια αρχική θέση σπρώξε τον τροχό ελαφρώς προς τα δεξιά, ώστε ο κορμός με τη μέση να δημιουργεί γωνία.\n2Β) Επανάφερε το σώμα στην αρχική θέση κι εκτέλεσε την ίδια κίνηση προς τα αριστερά. Ετσι δίνεις έμφαση στην εκγύμναση στους πλάγιους κοιλιακούς.\nΑ) Αν θες να δυσκολέψεις κι άλλο την άσκηση, τότε κάνε την παρακάτω εκτέλεση: ξεκίνα από όρθια θέση. Τα πόδια να είναι σε θέση προσοχής. Λύγισε τον κορμό -έχοντας τα πόδια τεντωμένα και την πλάτη ίσια- και πιάσε τις λαβές του τροχού.\nΒ) Με αργές κινήσεις, σπρώξε τον τροχό προς τα εμπρός, μέχρι όλο το σώμα -από τα πόδια έως τα χέρια- να έρθει παράλληλα με το έδαφος. Μείνε για λίγο κι επανάφερε το σώμα στην αρχική θέση. Μην ξεχνάς να σφίγγεις την κοιλιά σου συνεχώς.\nΓυναικείο αθλητικό παπούτσι Asics GT-1000 5 GS (C619N-4930)\nΕνημερώστε κάποιον φίλο σας γι'αυτή τη ρόδα κοιλιακών.


ΔΙΑΚΗΡΥΞΗ ΔΗΜΟΠΡΑΣΙΑΣ ΓΙΑ ΤΗΝ ΕΚΜΙΣΘΩΣΗ ΔΗΜΟΤΙΚΗΣ ΑΙΘΟΥΣΑΣ ΣΤΗΝ Τ.Κ. ΑΓΙΟΥ ΓΕΩΡΓΙΟΥ ΔΗΜΟΥ ΓΡΕΒΕΝΩΝ\nΤετάρτη, 31 Μαϊου 2017 10:15\nΗ δημοπρασία θα γίνει στο Δημοτικό Κατάστημα Γρεβενών στην αίθουσα συνεδριάσεων του Δημοτικού Συμβουλίου, ενώπιον των μελών της Επιτροπής Δημοπρασιών την 20η του μηνός Ιουνίου του έτους 2017 ημέρα Τρίτη και ώρα από 12:00π.μ. έως 12:30μ.μ.Αν η δημοπρασία αποβεί άγονη θα επαναληφθεί, με τους ίδιους όρους και την ίδια Επιτροπή δημοπρασίας, ακριβώς την ίδια μέρα και ώρα της επόμενης εβδομάδας δηλαδή, την 27η του μηνός Ιουνίου του έτους 2017 ημέρα Τρίτη και ώρα από 12:00π.μ. έως 12:30μ.μ. .\nΩΞΙΩΩ9Γ-ΨΤΘ-1.pdf [ ] 312 Kb


[Κάποιοι] Γερμανοί είναι φίλοι μας… – ΤΡΙΚΚΗPress – Τα νέα των Τρικάλων\n[Κάποιοι] Γερμανοί είναι φίλοι μας… Reviewed by Momizat on Ιούλ 24 . Με χαρά υποδέχτηκα σήμερα τον βουλευτή του SPD Frank Schwabe ο οποίος εκλέγεται στην -αδελφοποιημένη με τα Τρίκαλα- πόλη του Castrop Rauxel. Ο Frank ήρθε στα Τρ Με χαρά υποδέχτηκα σήμερα τον βουλευτή του SPD Frank Schwabe ο οποίος εκλέγεται στην -αδελφοποιημένη με τα Τρίκαλα- πόλη του Castrop Rauxel. Ο Frank ήρθε στα Τρ Rating: 0\n[Κάποιοι] Γερμανοί είναι φίλοι μας…\nΔημοσιεύτηκε στις: 24 Ιουλίου, 2015 στην κατηγορία: ΤΡΙΚΑΛΑ | σχόλια : 0\nΜε χαρά υποδέχτηκα σήμερα τον βουλευτή του SPD Frank Schwabe ο οποίος εκλέγεται στην -αδελφοποιημένη με τα Τρίκαλα- πόλη του Castrop Rauxel. Ο Frank ήρθε στα Τρίκαλα προκειμένου να ενημερωθεί και να ενημερώσει το κόμμα του (το οποίο ως γνωστόν επέκρινε Μέρκελ και Σόιμπλε για τη στάση τους σε ενδεχόμενο Grexit) για πιθανή ανάγκη αποστολής ανθρωπιστικής βοήθειας στα Τρίκαλα. Μαζί επισκεφτήκαμε τον ξενώνα αστέγων, το κοινωνικό φαρμακείο και το κοινωνικό παντοπωλείο, ενώ εξέφρασε την επιθυμία να ενημερωθεί και για την παιδιατρική κλινική του Νοσοκομείου και τα προβλήματά της, μετά τα όσα του είχα αναφέρει. Μαζί του και ο εξαιρετικός φίλος, γιατρός Κώστας Μπούλμπος, ο οποίος ήδη έχει βοηθήσει πολύ το Δήμο με την αποστολή βοήθειας από το Castrop Rauxel.


Samsung Galaxy Note II: Δεν θα αναβαθμιστεί σε Android Lollipop\nΔευτέρα, 04/05/2015 · Λορένα Σιούτη Android Android Lollipop Android Smartphones\nΩστόσο πολλές φορές μέχρι σήμερα είχαμε ακούσει ότι το Samsung Galaxy Note II θα πάρει Android Lollipop με το ανανεωμένο TouchWiz της Samsung. Όμως η Samsung Gulf κάνει ξεκάθαρο μέσα από το λογαριασμό στο Facebook ότι το Note II δεν θα πάρει το update.\nΒέβαια για να είμαστε ακριβείς, δεν είμαστε σίγουροι αν αναφέρεται στην έκδοση που πωλείται στην τοπική αγορά ή και στην παγκόσμια έκδοση. Πολύ πιθανό όμως να μείνει στο Android 4.4.2 KitKat, άλλωστε βλέπουμε ακόμη και συσκευές ενός χρόνου να μην αναβαθμίζονται.\nUpdate: Η Samsung Ισπανίας αναφέρει στο Twitter ότι το Lollipop update θα έρθει, εκτός απροόπτου.\nΡε παιδια εδω δεν εχουμε παρει το note 4 το f μοντελο για κλαματα ολη η κατασταση κριμα σαμμυ….\nΜην ενοχλείστε, καλά κάνουν και δε δίνουν ούτε η Samsung, ούτε η HTC, ούτε και η Sony Lollipop σε αρκετές συσκευές. Τα κινητά σας θα λαγκάρουν και θα γίνουν για πέταμα.\nΗ τρέλα με τα update πρέπει να σταματήσει στο KitKat από εκεί και πέρα οποία συσκευή παίρνει lollipop γίνεται χειρότερη. Μην τρελενεστε λοιπόν με το Lollipop.\n@ Γιάννης σε λέω καλά τα λές το s4 του θείου μου με lollipop έγινε για κλάματα τρελό λαγκ αλλά και η ποιότητα φωτογραφιών μειώθηκε αισθητά και η μπαταρία για κλάματα .Αλλά εάν κάτσουν και το δουλεύουν και μειώσουν τα προβλήματα να το δίνουν αλλά άμα είναι να δίνουν μαπα update καλητερα να μην λένε ούτε ότι υπαρχη πιθανότητα για αναβάθμιση για οποιοδήποτε τηλέφωνο\nΠως θα γίνει πάλι λαμπάδες έδωσα πέρσι ένα κάρο τι θα κάνω ωχ άμυναωπαλι λαμπάδες αν κάνει 4gram eno 4giga mnimibelos\nΑ και το κανονικό S4 έχει πρόβλημα δηλαδή μετά την αναβάθμιση. Μήπως ν αρχίσετε σιγά σιγά να βλέπετε τα Lumia 930 και i-phone 6 με άλλο μάτι??\nΌλο βλακειες λέτε μερικοί εδώ μέσα αν δεν ξέρετε μην μιλάτε!!!!εγώ έχω το lollipop σε Xperia z3 compact και σε z1 και πάει μια χαρά καλύτερο από kit kat πιο ελαφρι έγινε!\nΕνδεχομένως η Sony έκανε καλύτερη δουλειά με την αναβάθμιση σε Lollipop. Επίσης μην ξεχνάς ότι το Galaxy S4 έχει snapdragon 600 (Η πρώτη του εκδοση). Οπότε αν αυτή η έκδοση έχει το πρόβλημα μετά την αναβάθμιση, εν μέρη είναι λογικό, γιατί έχει πιο αδύναμο επεξεργαστή από τα z1 και z3 compact.\nΕγω μιλησα για s4 παντος σε αυτό που λες έχεις δίκιο σε αυτό εγω της σονυ της βγάζω το καπέλο για θέματα update\nΚαι εγώ μια χαρά τρέχω με το Ζ3 μου.\nΤο πρόβλημα φαίνεται σε κινητά με 1-1.5γιγα Ραμ.\nΠαράδειγμα: έχω και το Xperia SP. Αρκετά δυνατό, με καλό επεξεργαστη και GPU, αλλά μόνο 1γιγα Ραμ. Πέρασα μια Ρομ μέσα, ενα unofficial build της CM12. Στα πρωτα 10 λεπτα η συσκευή πετούσε. Μόλις άνοιξε το WiFi όμως, ηταν Unusable.\nΚαλα η Sony μονο στη σειρα “Ζ” ειναι σωστη στα update! Στα υπολοιπα μοντελα…κλαφτα!\nΓεια σας παιδια! εγω με την lollipop αναβαθμιση με τον snapdragon ειμαι υπερευχαριστημενος! και δεν ειδα κανενα lag. ΑΛΛΑ η μπαταρια φευγει σαν νερο! το κινητο μου βγαζει πλεον μιση ωρα και η μονη καθυστερηση ειναι στην ενεργοποιηση των wifi! για αυτο περναω αυτη τη στιγμη την kitkat παλι\nΟπότε να λέμε για την συγκεκριμένη συσκευή όχι για όλες τις άλλες το αν είναι καλό η όχι το lollipop\nΓια το s4 μιλαω και συγγνωμη για το 2πλο post\nΚαι εγώ στο Z1 δεν έχω κανένα πρόβλημα με τοlollipop μπορώ να πω ότι έγινε καλύτερο σε όλους τους τομείς και μεγάλη εντύπωση μου έκανε η καλύτερη διαχείριση της μπαταρίας. Όσο για το S4 μου κάνει εντύπωση ότι με τον snap 600 και 2 gb ram δεν τα πάει καλά.. Για να δούμε όμως πως θα τα πάει και το Z με τον s4 pro που είναι ακόμα πιο αδύναμο από το S4. Αν ακόμα και το Z γίνει καλύτερο τότε σημαίνει ότι όλα ειναι θέμα προγραμματισμου πάρα hardware\nΑπό περιέργεια, ποια έκδοση του Galaxy S4 έχεις? την πρώτη με τον snapdragon 600 ή την δεύτερη με τον 800?\nΓιαννης σε λεω εχω τον 600αρι!\nμετα απο καθε update θελει factoy reset αφου πρωτα κανεις Back up..\nΑσχετο το note 3 μου ακομα δεν πηρε γλυφιτζουρι..\nωστόσο παει μπαλα το εργαλειο και προτιμω να παραμείνει απροβληματιστο με kitkat,\nασε που δεν μου αρεσει το λευκο περιβάλλον του lollipop!\nΝίκος z1 εγώ που έχω το z3 compact και το z1 με το lollipop έγινε ίδιο το z1 μπήκαν κάποια πράματα που δεν υπήρχαν πριν στο z1 οπότε δεν χάνεις κάτι αν δεν έχεις το z3 μόνο μπαταρία κρατάει πιο πολύ στο z3 compact 😉\nΤο πιθανότερο σενάριο κατα τη γνώμη μου είναι ότι τελικά μόνο συσκευές με snapdragon 800 και 801 μπορούν να σηκώσουν τη νέα έκδοση του Android. Οτιδήποτε άλλο, snapdragon 600 και κάτω, μάλλον θα παρουσιάζουν προβλήματα.\nΑυτός είναι και ο λόγος που οι εταιρίες αποφεύγουνε να δώσουν Lollipop σε πιο αδύναμες συσκευές.\n@Νίκος. Ψήνομαι για z3 compact να σου πω την αλήθεια. Κυρίως για την μεγαλύτερη αυτόνομια αλλά και για το πιο βολικό μέγεθος.\nΓιαυτό το πήρα και εγώ το z3 compact Νίκος z1 για το βολικό μέγεθος! Είναι καλό αν μπορέσεις πάρτο!!!\nρε παιδιά να ρωτήσω κάτι?γιατί πρέπει να έχουμε όλοι lollipop και όχι kitkat?δηλαδή αν το κινητό πηγαίνει σφαίρα τι και ποίον πειράζει?επειδή ο φίλος μου πήρε το update και εγώ όχι θα πέσω να πεθάνω???τι βλακείες είναι αυτές?το μόνο που λέω είναι ότι εγώ σαν κάτοχος κινητού (huawei mate 7 kitkat 4.4.2) είμαι πολύ ευχαριστημένος και αν η εταιρία γράψει ένα εξίσου καλό lollipop να μου το δώσει πολύ ευχαρίστως.αν όμως δεν μπορεί να κάνει καλή δουλειά στο lollipop καλύτερα να μου δώσει ένα διορθωτικό update του kitkat και να πηγαίνει ακόμα καλύτερα η συσκευή μου.μακάρι να κάνει το ίδιο και η samsung σε ένα τόσο καλό τηλέφωνο όπως το note 2.\nΣτο nexus 5 πάντως το 5.1 τρέχει λάδι.ούτε κολάει ούτε τίποτα.βασικά έχω ξεχάστει κάν πώ ειναι το kit kat πάει και ένα 6μηνο με lolipop xaxa\nΚαλησπέρα υπάρχει σχετική ανάρτηση απο το official twitter της Samsung Ισπανίας σημερα που λέει το αντίθετο και οτι θα αναβαθμιστει κανονικά αν δεν προκυψει κάποιο πρόβλημα.\nHlias, Μπορείς να μας δώσεις και το link?\nΣίγουρα θα τρέχει στα Nexus 5 και 6 μια χαρά!\nΕδώ έχουμε καθαρό Android λογισμικό και επεξεργαστές snapdragon 800 και 805.\nΤο πρόβλημα είναι με τους πιο αδύναμους επεξεργαστές και με την κάθε άλλη εταιρία (samsung, sony, htc και τα λοιπά) που τροποποιούν οι ίδιες το λογισμικό όπως τους καπνίσει με πιθανή εμφάνιση lag.\nΠάντως το δικό μου Note 2 που είναι αγορασμένο από την ελβετική Orange, δεν έχει πάρει ούτε την 4.4.4. Τρέχει την 4.4.2.\nΘα το γράψω και εδώ… Δεν εχει θέμα το lollipop σε καμία συσκευή και δεν χρειάζεται κανενα 800! Περάστε μια βόλτα απο το Πλαισιο που έχουν lg spirit για δοκιμή (1,2 ghz τετραπύρηνο με 1GB ram) και μιλήστε μετα. Παει σφαίρα, με έκδοση 5.0.1 απο εργοστάσιο. Τώρα, αν η Samsung και η HTC πανε για απόσυρση τις παλιές ναυαρχίδες ή τις μεσαίες συσκευές, ειναι άλλο ζήτημα.\nΤο link με screenshot απο twitter Samsung Spain…\nΑσ πουμε ολα τα lumia θα παρουν windows phone 10 και θα τρεχουν απροβληματιστα μετα το καλοκαιρι…\nΕυτυχως εμεις με το Galaxy Note II δεν εχουμε να περιμενουμε update,τελιωσαν.\nΓιατί να έχουν προβλημα τα κινητά με 4πυρινο επεξεργαστή και 1gb ram>? το δικο μου galaxy s3 με την 5.1.1 πε-τα-ει !!! απλα η samsung και η καθε samsung δεν δινουν αναβαθμισεις η έστω σωστές αναβαθμίσεις απλα και μονο για να αγορασεις το νεο μοντελο.\nΓι αυτό ‘αλλωστε υπάρχει η Cyannogen !!! για να δινει ζωη στα “παλιά” μας κινητά\nΕγώ με νοτε3 με λολιποπ και φυσάει,ούτε λαγκ ούτε το παραμικρό,και καλύτερη μπαταρία απο πρίν.\nΤώρα για εσάς που σας κολλάει και λαγκάρει και σας τρώει γρήγορα μπαταρία δοκιμάστε να κάνετε και ένα χαρντ ρησετ,υπάρχει μεγάλη πιθανότητα να στρώσει.\nΓια το s4 mini έχουμε κανα νέο;\nΤου χρόνου φίλε μου θα έχεις κι εσύ πρόβλημα, όταν μετά από Lollipop, και τα υποκατάστατά της, κυκλοφορήσει κάποια εντελώς καινούρια έκδοση, η cheesecake 🍰 ας πούμε!\nΠαίδες έχετε υπ’ όψιν ότι για το S4 με τον 600άρη βγαίνει σιγά σιγά δεύτερη ενημέρωση στο lollipop με ίδια έκδοση 5.0.1 περίπου 500MB που λύνει πολλά προβλήματα. Την έχω πάρει εδώ και 5 μέρες περίπου (γερμανική rom) και το S4 πλέον πετάει. Καλύτερο και από kitkat. Δεν κάνω πλάκα. Στην πρώτη αναβάθμιση σε lollipop πραγματικά σερνόταν.\nΓια όποιον λέει ότι δεν αντέχουν οι συσκευές lollipop να θυμίσω οτι υπάρχει ακόμα και το moto e με 1gb ram και sd 200 το 3g version!!!\nΗ έκδοση Lollipop που φοράει το συγκεκριμένο LG σίγουρα είναι κατά πολύ “τσεκουρωμένη” συγκριτικά με τις εκδόσεις που θα φορούν οι ναυαρχίδες του 2015, ώστε να την σηκώσει το κινητό.\nΦυσικά όταν κάποιος έμαθε σε μια παλιά ναυαρχίδα, όπως το Galaxy S4, να έχει μια πλήρη έκδοση 4.2.2 και αργότερα μια πλήρη Kitkat, δύσκολα θα συμβιβαζόταν με μια τσεκουρωμένη αναβάθμιση σε Lollipop. Αποτέλεσμα η Samsung να του δώσει την δική της τροποποιημένη πλήρη έκδοση Lollipop, με συνέπεια το κινητό να έχει κάποια προβλήματα.\nΑναβαθμισμένο κινητό με προβλήματα = σκέψη για αντικατάσταση.\nΈτσι αλλάζει κινητό κάποιος ή όταν βαρεθεί το παλιό του, μη αναβαθμισμένο.\nΤο S4 πάει μπάλα με Lollipop. Αν ο κάθε άσχετος δεν κάνει ένα reset το κινητό μετά από αναβάθμιση, δεν του φταίει καμία εταιρία.\nπαιδια οποιος εχει xperia sp μπορει να αναβαθμισει χωρις κανενα προβλημα … se android 5.1 η συσκευη πεταει σε ολα τα benchmark κ το πιο δημοφιλεστερο antutu βγαζει 31.000 .το καλυτερο κ απροβληματιστο update einai vanir aosp 5.1 που το βρισκεις στο xda developers το έχω 20 μέρες κ είναι πολύ’ καλύτερο από το γνήσιο τελευταίο update 4.3 το συνιστώ άφοβα αλλά πρέπει να έχεις unlocked bootloader.\nΣτο note3 που έχω εγώ δεν έχει πάρει καμία αναβάθμιση αλλά το κινητό ύστερα από 14 μήνες πάει ΣΦΑΙΡΑ. Στου γιου μου το s4 ( 2 ετών)πήρε την αναβάθμιση σε lolipop και έγινε ακόμα καλύτερο. Αλήθεια ποιος γνωρίζει πότε θα πάρουμε εμείς με τα note3 την αναβάθμιση; ;; το δικό μου είναι από skroutz και είναι προέλευσης Γερμανίας.\nΛοιπόν για τον αναβάτη όταν αποφασίσουν ας πουλήσουν τώρα μόνο κινέζικα π είναι και ποιοτικά όσο για λοιπόν φιάσκο δεν φτάνει II το iPhone ούτε για πλάκα χώρο αντροιντ δεν ξαναπάρω ξανά μόνο για λαϊκή ουρά κάναν σας κοροϊδεύουν πάλι οι καρχαρίες κόλλημα τρελό με το γλυφιτζουρι\nΠαίδες το s4 μου με lollipop όχι μόνο πετάει αλλά έχει γίνει και καλύτερο από ποτέ…!!! Σε τέτοιες ενημερώσεις κάνετε πρώτα επαναφορά εργοστασιακων ρυθμίσεων και μετά κατεβάζετε την ενημέρωση λογισμικού…! Σε οποιαδήποτε άλλη περίπτωση έχετε προβλήματα..! Και αυτό ισχύει για όλες τις Android συσκευές…!\n……και μετα σου λεει Android, ολα τα Windows 8 κινητα θα παρουνε τα 10, ολα ομως δεν πετσοκοβονται τα μοντελα. α ρε google φτηνιαδουρα.\n@Γιαννης: αυτό δεν το έχω ξανακούσει. Υπάρχει στο Android τσεκουρεμένη έκδοση; Ίσως εννοείς το skin και τα and extra κάθε ναυαρχίδας (π.χ. Sense, touchWiz κλπ.) που αυτά σίγουρα δεν υπάρχουν σε φτηνές συσκευές. Γιατι απο όσο ξέρω η κάθε έκδοση Android εχει τα ίδια σε κάθε συσκευή.\nΦυσικά και μιλάω για μια “γυμνή” Lollipop έκδοση ώστε κινητά με μέτρια specs να την σηκώσουν, τα οποία φυσικά δεν πρόκειται (κατά πάσα πιθανότητα) να αναβαθμιστούν στο μέλλον σε καμία άλλη έκδοση ή και αν αναβαθμιστούν, υπάρχει σοβαρός κίνδυνος για εμφάνιση lag όταν μιλάμε πάντα για Android και μέτρια specs.\nΤώρα ίσως βγουν κάποιοι να πουν ότι ακόμα και αν λαγκάρει το κινητό με την official αναβάθμιση, θα υπάρξουν τόσες unofficial εκδόσεις στο internet που θα μπορείς να περάσεις στο κινητό ώστε να τρέχει ομαλότερα.\nΝα αυτά δεν μπορώ στα Android, “γύφτικες δουλειές” όπως λένε κάποιοι.\nΚαι εγώ θα συνεχίσω να γράφω αφού έχω s4… s5.. και s6 αυτή την στιγμή με lollipop…! Φυσικά είχα και s1,s2,s3 και πολλά ακόμη..! Η βλακεια κάποιων είναι ανικητη…! Ξαναγράφω λοιπόν.. οι συσκευές γίνονται καλύτερες με το lollipop… απλά κάνετε Hard reset και μετά την ενημέρωση λογισμικού…! Θα συνεχίσω να το γράφω όσο θα διαβάζω για lag, υποβαθμισεις και αλλά τέτοια που γράφουν άσχετοι με το λειτουργικό Android…! Πάρτε ios καλύτερα… δεν είναι για σας αυτές οι συσκευές…!\nΠαιδια για να ξεκαθαριζουμε καποια πραγματα.ολες μα ολες οι αναβαθμησς πρεπει να γινονται με hard reset πριν και μετα την εγκατασταση μιας αναβαθμησης σε ολες μα ολες της συσκευες.για την αποφυγη bags και καταλοιπα απο την προηγουμενη εκδοση λειτουργικου.οσο αφορα το s4 black edition.εχω την εκδοση με snapdragon 600 απο πορτογαλια και του περασα μεσω odin την γερμανικη rom.και την1η και την 2η.η συσκευη απλα πεταει.βελτιωσεις πολλες και σε ολους του τομεις.lag δεν υπαρχει και η ολη η εμπειρια ειναι πολυ smouth και snapy και κατι για τους λατρεις των benchmark.antutu 33027,quantrant 21800.\nΚαι για τον φιλο με note 3 αν θυμαμαι μπορεις να μπεις στο sammobile να κατεβασεις οποια ρομ θες κατα προτιμηση ευρωπαικη.κατεβαζεις και το odin κοιτας και 1 βιντεακι να δεις πως γινεται και εισαι αρχοντας.και σε ολες της samsung συσκευες με τον ιδιο ακριβως τροπο.ο knox δεν γραφει αρα εισαι καλημενος και με τα υπολοιπα θεματα.\nΕγώ με Lumia 930 όταν πήρα την αναβάθμιση σε Denim δεν έκανα κανένα Hard Reset και η συσκευή μου δούλευε τέλεια όπως και πριν.\nΣταματήστε να ευλογείτε, χωρίς λόγο πολλές φορές, το μοναδικό λειτουργικό που τραβάει κολλήματα (Android)\nΓιάννης.. μαζί σου φίλε…! Κάθε λειτουργικό έχει τα θετικά και τα αρνητικά του…!\nΓια να κολλήσει μετά από update πρέπει να είναι φορτωμένο με εφαρμογές!! Στο ms με τι εφαρμογές να το φορτώσεις??? Αστειεύομαι…\nΤο θέμα με το lollipop είναι η αλλαγή στην λειτουργία των εφαρμογών από dalvik σε art. Χωρίς factory reset δεν μπορεί να λειτουργήσει σωστά μετά το update!!!


Αυτοκτόνησε 13χρονος έπειτα από ερωτική απογοήτευση - Τον βρήκε νεκρό ο πατέρας του - Press24.gr\nHome Διεθνή Αυτοκτόνησε 13χρονος έπειτα από ερωτική απογοήτευση - Τον βρήκε νεκρό ο πατέρας του\n8/20/2019 09:57:00 μ.μ. 0\nΈνας 13χρονος έβαλε τέλος στη ζωή του όταν πληροφορήθηκε ότι το κορίτσι με το οποίο ήταν ερωτευμένος έκανε σχέση με άλλο αγόρι.\nΣύμφωνα με τη Daily Mail, ο άτυχος 13χρονος είχε εκμυστηρευτεί στους φίλους ότι σκέφτεται την αυτοκτονία ωστόσο εκείνοι δεν έδωσαν βαρύτητα στα λόγια του καθώς θωρούσαν ότι τους έκανε πλάκα.\nΌπως αναφέρει το δημοσίευμα, το παιδί που κρεμάστηκε από τις σκάλες του σπιτιού του στο Ντίντκοτ της Βρετανίας βρήκε νεκρό ο πατέρας του.\n“Μπήκα στο σπίτι και στην αρχή νόμιζα ότι ο Χάρι στέκεται στις σκάλες και κοιτάζει το κινητό του. Δεν μπορούσα να αντιληφθώ αυτό που έβλεπα. Ο Χάρι ήταν ένα χαρισματικό και πολύ κοινωνικό παιδί, μπορούσε να πιάσε κουβέντα με τον καθένα με μεγάλη ευκολία και αυτό ήταν κάτι που θαύμαζα σε εκείνον. Ήταν ένα παιδί που είχε μεγάλες προσδοκίες για τον εαυτό του. Για εμάς ήταν απόλυτο σοκ”, δήλωσε συγκλονισμένος ο πατέρας του αδικοχαμένου παιδιού.\n“Βλέπαμε μαζί μία τηλεοπτική σειρά όπου η πρωταγωνίστρια κρεμάστηκε αλλά την έσωσαν οι φίλοι της. Αναρωτιόμαστε εάν θεωρούσε ότι μπορεί να συμβεί κάτι αντίστοιχο και με τον ίδιο”, πρόσθεσε.\nΤο περιστατικό που διερευνάται από τις Αρχές έγινε την 1η Μαρτίου.\nΠηγή ΦΩΤΟ: INS News Agency


Ορίζοντας [Orizontas News]: Αυξάνεται η διαφθορά στην Ελλάδα\nΣύμφωνα με τα στοιχεία που δίνει στη δημοσιότητα η Διεθνής Διαφάνεια, το πρόβλημα διαφθοράς στην Ελλάδα όχι μόνο υπάρχει, αλλά αυξάνεται.\nΣυγκεκριμένα η χώρα μας έχει χάσει έντεκα θέσεις στη διεθνή κατάταξη της διαφάνειας το 2016, πέφτοντας στην 69η θέση επί συνόλου 168 χωρών.\nΤο ανησυχητικό είναι ότι το 2015 είχε βελτιώσει τη θέση της. Δηλαδή σε έναν χρόνο έκανε πολλά βήματα πίσω. "Είναι προφανές ότι θεωρείται ότι υπάρχει μεγαλύτερη διαφθορά στην Ελλάδα απ΄ότι πριν από ένα ή δύο χρόνια" λέει στην Deutsche Welle ο καθηγητής Άγγελος Συρίγος εκ μέρους του ελληνικού παραρτήματος της Διεθνούς Διαφάνειας.\nΣύμφωνα με τον καθηγητή Άγγελο Συρίγο, το μεγάλο πρόβλημα της Ελλάδας είναι η μικροδιαφθορά. "Κάτι το οποίο δικαιούσαι, πρέπει να το πληρώσεις για να το απολαύσεις. Ο πολίτης μπαίνει στη διαδικασία να λαδώσει για να ξεφύγει από τον φαύλο κύκλο, όταν η γραφειοκρατία τον κρατάει στάσιμο επί χρόνια προκειμένου να πετύχει κάτι".


Σοκ στον καλλιτεχνικό χώρο – Ηθοποιός μήνυσε πασίγνωστο σκηνοθέτη για βιασμό - Polis 24\nΣοκ στον καλλιτεχνικό χώρο – Ηθοποιός μήνυσε πασίγνωστο σκηνοθέτη για βιασμό\nΜία ακόμη καταγγελία για βιασμό έρχεται να συνταράξει τον καλλιτεχνικό χώρο. Τι καταγγέλλει ηθοποιός για σεξουαλική κακοποίηση που υπέστη το 2010.\nΌπως αποκαλύπτει η Realnews, ηθοποιός με συμμετοχή σε πολλές επιτυχημένες τηλεοπτικές σειρές στρέφεται κατά πασίγνωστου σκηνοθέτη που έχει υπογράψει ουκ ολίγες παραγωγές στη μικρή οθόνη, οι οποίες έγραψαν ιστορία στην ελληνική τηλεόραση.\nΜία ακόμη καταγγελία για βιασμό έρχεται να συνταράξει τον καλλιτεχνικό χώρο. Όπως αποκαλύπτει σήμερα η Realnews, ηθοποιός με συμμετοχή σε πολλές επιτυχημένες τηλεοπτικές σειρές στρέφεται κατά πασίγνωστου σκηνοθέτη που έχει υπογράψει ουκ ολίγες παραγωγές στη μικρή οθόνη, οι οποίες έγραψαν ιστορία στην ελληνική τηλεόραση. Μάλιστα, το τελευταίο του σίριαλ, που\nπροβάλλεται αυτή την περίοδο σε μεγάλο τηλεοπτικό σταθμό, καθηλώνει εκατοντάδες χιλιάδες τηλεθεατές, σημειώνοντας υψηλότατη τηλεθέαση.\nΗ 33χρονη σήμερα κοπέλα καταγγέλλει ότι βιάστηκε το 2010, όταν ήταν 21 ετών. Όπως αναφέρει στη μήνυση που κατέθεσε στην Εισαγγελία Πρωτοδικών Αθηνών προ ολίγων ημερών, βρήκε το κουράγιο να αποκαλύψει τώρα όσα βίωσε 12 χρόνια πριν, όταν είδε τόσες κοπέλες να βρίσκουν τη δύναμη να καταγγείλουν τα όσα υπέστησαν. Επιπλέον, ανακάλυψε πρόσφατα ότι το μυστικό που τόσα χρόνια έκρυβε το γνώριζε και ένα τρίτο πρόσωπο.\nΈνας φίλος του σκηνοθέτη που ο ίδιος του το είχε αποκαλύψει. Η καταγγέλλουσα, πιάνοντας το νήμα από την αρχή, αναφέρει πώς γνωρίστηκε μαζί του μέσω κοινής παρέας το 2009, στο πλαίσιο της ενασχόλησής της με την τηλεόραση και το θέατρο.\n“Με βίασε στο αυτοκίνητό του”\n«Η γνωριμία μας ήταν απλώς και μόνο φιλική, καθώς δεν του είχα δώσει ποτέ το παραμικρό δικαίωμα να νομίζει κάτι άλλο… Σημειώνω εδώ ότι είχα γνωρίσει και τη σύζυγό του και το παιδί του μερικές φορές και βγαίναμε με κοινές παρέες απλώς και μόνο για διασκέδαση… Μετά από αρκετούς μήνες γνωριμίας που είχα με τον εγκαλούμενο, είχε κερδίσει την εμπιστοσύνη μου… Ήμουν πλέον βαθιά πεπεισμένη ότι ήταν ένας οικογενειάρχης που μου ενέπνεε ασφάλεια και αξιοπιστία…».\nΌμως, όπως λέει, διαψεύστηκε την πρώτη φορά που έτυχε να βγουν μόνοι. «Ένα βράδυ και συγκεκριμένα στις αρχές του καλοκαιριού του 2010, ο εγκαλούμενος μου πρότεινε να πάμε για φαγητό και μετά να συνεχίσουμε για ποτό σε κλαμπ, όπου θα βρίσκονταν κάποια άτομα που κάναμε κοινή παρέα εκείνη την περίοδο. Έτσι και έγινε. Ήρθε και με πήρε από το σπίτι μου με το αυτοκίνητό του και πήγαμε στο μαγαζί, όπου παραγγείλαμε φαγητό και ένα μπουκάλι κρασί.\nΤελειώνοντας το πρώτο μπουκάλι κρασί, ο εγκαλούμενος παρήγγειλε και δεύτερο μπουκάλι και δεν θυμάμαι αν είχε παραγγείλει και τρίτο… Άρχισα να νιώθω ζαλισμένη. Δεν μπορούσα να καταλάβω για ποιον λόγο ένιωθα τόσο ζαλισμένη, προοδευτικά ένιωθα να χάνω τη συνείδησή μου και αυτό μου κάνει ιδιαίτερη εντύπωση, γιατί, ναι μεν, δεν πίνω πολύ αλκοόλ, αλλά γνωρίζω πολύ καλά τα όριά μου και είμαι σίγουρη ότι σε καμία περίπτωση δεν θα μπορούσε να μου προκαλέσει τέτοια σύγχυση, αποπροσανατολισμό, ζαλάδα και απώλεια συνείδησης το κρασί και μάλιστα\nκαλής ποιότητας… Δεν γνωρίζω αν υπήρχε κάποια άλλη ουσία στο κρασί που ήπια.\nΕγώ πλέον δεν ένιωθα καθόλου καλά και φοβόμουν ότι θα λιποθυμήσω. Του είπα να φύγουμε γιατί δεν ένιωθα καλά. Από τη στιγμή που φύγαμε από το μαγαζί μέχρι τη στιγμή που επανήλθαν οι αισθήσεις μου, έχω κενό μνήμης. Το μόνο που θυμάμαι είναι ότι, τη στιγμή που άνοιξα τα μάτια μου και γύρισαν οι αισθήσεις μου, ήμασταν μέσα στο αυτοκίνητό του και αυτός είχε διεισδύσει\nμε το γεννητικό του όργανο στο σώμα μου και συνουσιαζόταν με εμένα εν αγνοία μου και χωρίς τη δική μου συναίνεση. Συγκεκριμένα, είδα τον εγκαλούμενο από πάνω μου, εγώ ήμουν σε\nθέση ανάσκελα, μου είχε ανοίξει τα πόδια, είχε σηκώσει τη φούστα μου, είχε απομακρύνει το εσώρουχό μου, ενώ αυτός με κατεβασμένο το παντελόνι και το εσώρουχό του εκτελούσε μέσα μου τη γενετήσια πράξη, δηλαδή με βίαζε.\nΌταν συνειδητοποίησα τι μου συμβαίνει, πάγωσα, στην αρχή είχα ‘‘κερώσει’’ από τον τρόμο μου και από τον φόβο μου».\n«Άρχισα να ουρλιάζω»\nΣύμφωνα με τη μήνυση, ακολούθως η ηθοποιός βρήκε τη δύναμη να αντιδράσει. «Μετά, εντελώς ασυναίσθητα και δεν μπορώ να καταλάβω πώς, βρήκα τη δύναμη, άρχισα να τον κλοτσάω, να ουρλιάζω, να τρέμω και να κλαίω. Κάποια στιγμή αυτός τραβήχτηκε από πάνω μου… Δεν είχα τη δύναμη ούτε το κουράγιο να βγω από το αυτοκίνητο… Ένιωθα τρομερά ευάλωτη και φοβόμουν ακόμα και για τη ζωή μου… Πρέπει, βέβαια, να σημειώσω εδώ ότι ήταν ήδη πρώτες μεταμεσονύκτιες ώρες σε ένα σκοτεινό, μη οργανωμένο πάρκινγκ και από το μυαλό μου πέρασε και η σκέψη ότι, αν έβγαινα μόνη μου σε τέτοια κατάσταση στον δρόμο, ίσως να μου συνέβαιναν ακόμα χειρότερα πράγματα. Έτσι, λοιπόν, ο εγκαλούμενος έκατσε στη θέση του οδηγού και ξεκίνησε να πηγαίνει προς το άλλο μαγαζί, όπου εγώ ήθελα οπωσδήποτε να πάω να βρω την παρέα μου, γιατί φοβόμουν να μείνω μόνη μου, φοβόμουν ακόμα και να γυρίσω στο σπίτι. Σε όλη τη διαδρομή\nαυτός δεν μιλούσε καθόλου.\nΕγώ έκλαιγα απαρηγόρητη και ήμουν κουλουριασμένη στο κάθισμα του αυτοκινήτου. Κατά τη διαδρομή με κατέκλυσαν αισθήματα ντροπής και αυτοευθύνης. Δεν μπορούσα να καταλάβω πώς είχα εμπιστευτεί έναν τέτοιον άνθρωπο. Ένιωθα ότι είχα προδοθεί. Αυτός δεν μιλούσε καθόλου και εγώ μετά άρχισα να φωνάζω ‘‘γιατί μου το έκανες σε μένα αυτό’’… Ένιωθα κυριολεκτικά ότι ήθελα να ανοίξει η γη να με καταπιεί, φοβόμουν, ντρεπόμουν και ένιωθα αηδία…».\nΔεν θέλησε να πει σε κανέναν τίποτα, καθώς όπως λέει: «Μέσα μου πάλευαν η ανάγκη να εκφράσω τον βιασμό μου στις Αρχές καταγγέλλοντας τον βιαστή μου και, από την άλλη, ο φόβος ότι\nδεν θα γίνω πιστευτή ή ότι θα με κατηγορήσουν για την αποκάλυψη του βιασμού μου. Έκτοτε βιώνω πολύ συχνά αγχώδεις διαταραχές, περιοδικά διαστήματα κατάθλιψης, ενώ πολύ συχνά\nεμφανίζω συναισθηματικά μουδιάσματα και καταλαμβάνομαι από ενοχές. Δεν είναι λίγες οι φορές που ενοχλητικές σκέψεις και αναδρομές στο περιστατικό με κατακλύζουν τη νύχτα, με αποτέλεσμα να έχω εφιάλτες και συμπτώματα επαναβίωσης του περιστατικού.\nΑυτοί είναι οι λόγοι και ιδιαίτερα το αίσθημα ντροπής και αυτοευθύνης που όλα αυτά τα χρόνια που πέρασαν δεν είχα μιλήσει σε κανέναν, ούτε στους γονείς μου. Ένιωθα ότι έχω πάνω μου τη ‘‘ρετσινιά’’ της βιασμένης, ντρεπόμουν και δεν έβρισκα το κουράγιο να το πω σε κανέναν. Μόλις ξεκίνησε στην Ελλάδα το κίνημα #MeToo, με μεγάλο αριθμό κοριτσιών που έπαθαν το ίδιο με εμένα και που βρήκαν επιτέλους το κουράγιο να μιλήσουν, βρήκα και εγώ τη δύναμη και αποφάσισα να ανοίξω το στόμα μου…»\nΗΘΟΠΟΙΟΣ ΚΑΤΑΓΓΕΛΕΙ ΒΙΑΣΜΟ\nΠροηγούμενο άρθροΠοιος θέλει να γίνει Εκατομμυριούχος; Ουδείς! Το παιχνίδι θρύλος γύρισε και μας απογοητεύει\nΕπόμενο άρθροΔάκης: Νέος Γολγοθάς για τον τραγουδιστή – Η μάχη στο νοσοκομείο


Περί Αλός: ΣΥΝΘΕΣΗ ΕΘΝΙΚΟΥ ΣΤΟΛΟΥ ECJbX0hoe8zCbGavCmHBCWTX36c\n«Τα πληρώματα της Επαναστάσεως φορούσαν αντί στολής τις τοπικές\nτους ενδυμασίες. Ενδεικτική και πάλι είναι η περίπτωση του Βρικίου ΝΕΛΣΩΝ\nτου οποίου το πλήρωμα στασίασε το 1834 διότι αρνήθηκε να βγάλει το\nπαραδοσιακό νησιώτικο ένδυμα της εποχής και να φορέσει ναυτική στολή\nη οποία είχε πρόσφατα εφαρμοστεί με Β. Διάταγμα».\nΦΩΤΟ: «Ο Οικονόμου κηρύττει την ελευθερία στην Ύδρα»,\nέγχρωμη λιθογραφία του Peter von Hess. Εθνικό Ιστορικό Μουσείο.\nΑνατρέχοντας κανείς σε βιβλία ή έντυπα που αφορούν το Πολεμικό Ναυτικό και αναφέρονται σε ιστορικά θέματα, της περιόδου της Ελληνικής Επαναστάσεως και των πρώτων χρόνων του ανεξάρτητου Ελληνικού Κράτους, διαπιστώνει μεγάλη έλλειψη πηγών.\nΧαρακτηριστικά στους προλόγους κάποιων βιβλίων αναφέρεται:\n«…Δεν είχε συνεπώς διασωθή τίποτε σχεδόν από την ιστορίαν της πρώτης περιόδου της ζωής του Ελληνικού Β. Ναυτικού…» ή «…Εκ γενομένων ερευνών προς συγγραφήν μελέτης τινός, δεν κατέστη δυνατή η ανεύρεσις κειμένου, περιλαμβάνοντος ονόματα μετά συνοπτικού ιστορικού …των πάσης φύσεως πλοίων …».\nΑπάντηση στις ανωτέρω διαπιστώσεις, δίνει σχετική σημείωση των Γενικών Αρχείων του Κράτους ότι «…Το Αρχείον του Αγώνος και το Καποδιστριακόν κατεστράφησαν διαμελισθέντα, πωληθέντα με την οκάν, και μικρόν μόνον ποσόν αυτών διεσώθη…»\nΤα ανωτέρω έχοντας υπ’ όψη μου, θεώρησα ότι ο εντοπισμός κάποιων ιστορικών στοιχείων εκείνης της περιόδου, που αφορούν το Π.Ν., αποτελούσε εξαιρετική εύνοια της τύχης.\nΤούτο συνέβη όταν σε πρόσφατη έρευνα του μικρού Καποδιστριακού Αρχείου, των κατά τα άλλα πλούσιων Αρχείων του Νομού Κερκύρας, εντόπισα αναφορά του Γραμματέα επί των Ναυτικών Βιάρου Καποδίστρια προς τον νεώτερο αδελφό του και Κυβερνήτη της Ελλάδος Ιωάννη Καποδίστρια, με ημερομηνία 8 Απριλίου 1830.\nΣτην αναφορά αυτή υπάρχουν συνημμένοι πίνακες συνθέσεως του Εθνικού Στόλου με αρκετές λεπτομέρειες.\nΚρίθηκε απαραίτητο να πραγματοποιήσω μικρή έρευνα, προκειμένου να διαπιστωθεί εάν τα στοιχεία αυτά ήταν ήδη γνωστά, σε όσους κατά καιρούς είχαν ασχοληθεί με την Ναυτική ιστορία. Από την έρευνα αυτή διαπιστώθηκε ότι στα διάφορα βιβλία ή έντυπα που είχαν εκδοθεί κατά καιρούς από το Π.Ν. ή από Αξιωματικούς του Π.Ν. και άλλους ιστορικούς, υπάρχουν λεπτομερέστερα στοιχεία συνθέσεως του Εθνικού Στόλου κυρίως από το 1833 και μετά. Για το 1830, υπάρχει μόνον ένας πίνακας των ονομάτων και των τύπων των πλοίων.\nΟ ίδιος πίνακας περιλαμβάνεται και στο εξαιρετικό βιβλίο του τότε Αρχιπλοιάρχου Κ. Παΐζη – Παραδέλη με τίτλο «Τα πλοία του Ελληνικού Π.Ν. 1830-1979». Επισημαίνεται ότι ο ίδιος ο συγγραφέας με παρρησία αναγνωρίζει τις κάποιες ελλείψεις, που ενδεχομένως παρουσιάζουν οι πηγές του.\nΑυτή η σχετική έλλειψη δημιούργησε την ανάγκη να συνταχθεί το παρόν κείμενο, με τα νεότερα στοιχεία τα οποία συγκεντρώθηκαν, ελπίζοντας με τον τρόπο αυτόν να συμπληρωθούν κάποια από τα ιστορικά κενά που υπάρχουν στην ιστορία του Π.Ν.\nΠροκειμένου ο αναγνώστης να σχηματίσει πληρέστερη εικόνα των συνθηκών μέσα στις οποίες οργανώθηκε ο Εθνικός Στόλος του πρώτου ανεξάρτητου Ελληνικού κράτους, χρήσιμη θα ήταν μία συνοπτική ιστορική ανασκόπηση των τελευταίων ετών της Ελληνικής Επαναστάσεως.\nΌταν κανείς ακούει για την Ναυμαχία του Ναβαρίνου, στο μυαλό του έρχεται αυτομάτως η ολοκλήρωση της Επαναστάσεως του 1821 και η απελευθέρωση της Ελλάδος. Βέβαια η πραγματικότητα δεν είναι ακριβώς έτσι. Οπωσδήποτε όμως η ναυμαχία αυτή αποτέλεσε έναν από τους σημαντικούς σταθμούς της επαναστάσεως, την οποία και διέσωσε από την διαφαινόμενη κατάπνιξή της. Γι’ αυτό δικαίως η 20η Οκτωβρίου 1827 έχει γραφεί με χρυσά γράμματα στην Ελληνική ιστορία και με σεβασμό εορτάζεται κάθε χρόνο η επέτειός της. Αλλά πώς εξελίχθηκε η κατάσταση, ώστε οι Συμμαχικοί Στόλοι να συναντήσουν και να καταναυμαχήσουν τον ενωμένο Τουρκοαιγυπτιακό Στόλο;\nΠεριληπτικά μπορούμε να αναφέρουμε τα κυριότερα γεγονότα των τελευταίων ετών της Ελληνικής Επαναστάσεως.\nΜετά τις επιτυχίες των Ελλήνων κατά τα πρώτα έτη της Επαναστάσεως, ακολούθησε, κυρίως από το 1825, εμφύλιος σπαραγμός με αποτέλεσμα να αρχίσει ο εκφυλισμός της όλης προσπάθειας.\nΗ Ναυμαχία του Ναβαρίνο. Πίνακας του George Phillip Reinagle, 1828.\nNational Maritime Museum, Greenwich, London ΦΩΤΟ: prints.rmg.co.uk\nΌσον αφορά την εξέλιξη των επιχειρήσεων, το κυριότερο χτύπημα ήταν η απόβαση του Αιγυπτιακού στρατού στην Πελοπόννησο και η άλωσις του ενός φρουρίου μετά το άλλο. Μετά δε την κατάληψη του Ναβαρίνου στα μέσα του 1825, ο Ιμπραήμ πλέον άρχισε να κινείται προς τα ενδότερα της Πελοποννήσου.\nΥπήρξε τότε μία γενική κατάπτωση του ηθικού και όλα τα ένοπλα τμήματα τρέπονταν σε φυγή, χωρίς πουθενά να προβάλουν αντίσταση. Κατά την αποχώρησή τους οι Έλληνες κατάκαιαν όλη την συγκομιδή, ενώ παράλληλα τα στρατεύματα του Ιμπραήμ άρπαζαν ότι ήταν χρήσιμο.\nΗ Πελοπόννησος άρχισε να ερημώνεται, τα δε Ελληνικά στρατεύματα δεν μπορούσαν να προσφέρουν καμία βοήθεια δεδομένου ότι ευρίσκοντο ουσιαστικά εν διαλύσει.\nΟι δυσάρεστες εξελίξεις συνεχίζονταν. Στις 22 Απριλίου 1826 ακολουθεί η άλωσις του Μεσολογγίου. Σε όλες τις περιοχές επικρατεί αναρχία, ενώ η πειρατεία βρίσκεται σε μεγάλη άνθηση.\nΟι Τούρκοι μετά τις επανειλημμένες επιτυχίες τους αποφασίζουν να κινηθούν πλέον προς την Αττική με κύριο στόχο να καταλάβουν την Αθήνα. Ο Πειραιάς και η γύρω περιοχή της Αττικής ερημώνονται από τους Έλληνες οπλαρχηγούς, προκειμένου να καταστήσουν δύσκολη την συντήρηση των εχθρικών στρατευμάτων. Χιλιάδες φυγάδες από την Αττική και Βοιωτία συσσωρευμένοι στην Σαλαμίνα, και στερούμενοι στέγης, τροφής και νερού παρακολουθούσαν με αγωνία τα συμβαίνοντα στην απέναντι ακτή. Εύκολη επομένως ήταν για τους Τούρκους η άφιξη και η έναρξη της πολιορκίας των Αθηνών.\nΒρισκόμαστε πλέον στις αρχές του 1827 και η επίδραση των ξένων στα Ελληνικά πράγματα είναι σε έξαρση. Παράλληλα στο εσωτερικό η αναρχία έχει εκδηλωθεί σε μεγάλο βαθμό, όπως και το αμοιβαίο μίσος μεταξύ των φατριών. Τα κρατικά ταμεία είναι σχεδόν άδεια, καθ’ όσον οι πηγές έχουν περιορισθεί μόνον εις τα εκ του εξωτερικού βοηθήματα και δάνεια. Όλα τείνουν να υποτάξουν την Ελληνική Κυβέρνηση στις ξένες δυνάμεις, των οποίων η παρέμβαση αρχίζει να εκδηλώνεται.\nΟ Καραϊσκάκης με τα λίγα στρατεύματα που διοικεί, αποτελεί την τελευταία ελπίδα της Στερεάς. Τότε όμως εμφανίζονται στο προσκήνιο νέοι αρχηγοί των Ελληνικών δυνάμεων, ο λόρδος Κόχραν ως αρχιναύαρχος και ο σερ Τσώρτς ως αρχιστράτηγος. Και ο μεν Τσώρτς ήταν παλαιός φίλος των Αρματολών και Κλεφτών με καλές προθέσεις, ο οποίος όμως δεν απέκτησε ποτέ άμεση αντίληψη της καταστάσεως. Αντίθετα ο Κόχραν, ο οποίος είχε αναμιχθεί σε νεαρή ηλικία σε ύποπτες και τυχοδιωκτικές περιπέτειες, δεν φημιζόταν για την επαγγελματική του ικανότητα. Επί πλέον αμφότεροι ήταν εκτός Ελληνικής νοοτροπίας και κυρίως εκτός της τακτικής την οποία εφάρμοζαν με επιτυχία οι Έλληνες κατά των Τούρκων όλα τα προηγούμενα χρόνια, και η οποία ανταποκρινόταν στην μορφολογία της περιοχής των επιχειρήσεων.\nΔιότι οι στρατιωτικοί της Δύσεως ήταν συνηθισμένοι σε πολυπληθείς δυνάμεις και μάχες εκ παρατάξεως, ενώ οι Έλληνες χρησιμοποιούσαν τον δόλο, την ενέδρα και τον νυχτοπόλεμο. Όπως δε αναφέρει στο βιβλίο του « Έλληνες στρατιώται εν τη Δύσει» ο ιστορικός Κ. Σάθας «…η Ελληνική τακτική χαρακτηρίζεται ως έργον ευφυΐας μάλλον, ή γενναιότητος ».\nΧαρακτηριστικό παράδειγμα αποτελεί η προσπάθεια απελευθερώσεως της πολιορκημένης Ακροπόλεως των Αθηνών.\nΦθάνοντας η πληροφορία ότι ο Αιγυπτιακός στόλος απέπλευσε από την Αλεξάνδρεια, ο Τσώρτς αποφασίζει να δώσει τέλος στην πολιορκία των Αθηνών. Τότε εκδηλώνεται σοβαρή διάσταση απόψεων μεταξύ Καραϊσκάκη και Τσώρτς. Ο γηραιός και πολύπειρος στρατηγός είχε την άποψη ότι, τιθέμενος αυτός επί κεφαλής, τα στρατεύματα θα έπρεπε να κινηθούν υπό την κάλυψη της μορφολογίας του εδάφους και των δασών της περιοχής. Αντίθετα ο Τσώρτς θεωρούσε ότι έπρεπε να κινηθούν ταχέως από το Φάληρο κατ’ ευθείαν προς την Ακρόπολη, διερχόμενοι την γυμνή και άδενδρο πεδιάδα.\nΔυστυχώς σ’ αυτήν την κρίσιμη φάση, σε μία μικροσυμπλοκή φονεύεται ο Καραϊσκάκης. Τότε πλέον ο Τσώρτς αποφασίζει να εφαρμόσει το δικό του σχέδιο για την απελευθέρωση της Ακροπόλεως. Το ατυχές αυτό σχέδιο και η κακή εφαρμογή του είχε σαν αποτέλεσμα την διάλυση και καταστροφή της Ελληνικής στρατιάς αλλά και την απώλεια της εμπιστοσύνης των στρατευμάτων προς τους αλλοδαπούς ηγήτορες.\nΑκολουθεί η συνθηκολόγηση της φρουράς της Ακροπόλεως, παρά την ευψυχία την οποία είχε επιδείξει κατά την διάρκεια της πολιορκίας. Συγχρόνως δε καταλαμβάνεται από τον Κιουταχή ολόκληρη η Στερεά, την οποία προ ολίγου είχε απελευθερώσει ο Καραϊσκάκης.\nΠλέον ολόκληρη η Στερεά και το μεγαλύτερο μέρος της Πελοποννήσου ευρίσκεται στα χέρια των Τούρκων. Η Κόρινθος κινδύνευε να πολιορκηθεί και μόνο το Ναύπλιο απέμενε ως το έσχατο καταφύγιο. Το Ναύπλιο εθεωρείτο δύσκολο να καταληφθεί από τους Τούρκους, δεδομένου ότι δεν μπορούσε να αποκλεισθεί από την πλευρά της θαλάσσης, εφ’ όσον υπήρχαν τα Ελληνικά πλοία και παρέμενε η Ύδρα ελεύθερη.\nΤο βρίκι απετέλεσε το κύριο πλοίο του αγώνα κατά την επανάσταση.\nΤο ομοίωμα στην φωτογραφία φέρει 18 πυροβόλα ,9 από κάθε πλευρά ,\nδύο στην πρύμνη και ένα στην πλώρη. Κατασκευή: Δημήτρης Μάρας, Mικροναυπηγός, Μηχανολόγος Μηχανικός M.Sc.\nΟ κίνδυνος όμως και για την Ύδρα, κάθε μέρα γίνεται μεγαλύτερος. Ήδη ο Τουρκο-αιγυπτιακός Στόλος κινείται στις Ελληνικές θάλασσες ενώ τα Ελληνικά πλοία υπό τον Κόχραν δεν φαίνονται ικανά να αντιμετωπίσουν την κατάσταση. Η Επανάσταση πνέει τα λοίσθια. Αγγλία, Γαλλία και Ρωσία αποφασίζουν να δράσουν και στις 6 Ιουλίου 1827 υπογράφουν την συνθήκη του Λονδίνου. Τα κυριότερα σημεία της συνθήκης αυτής είναι τα ακόλουθα:\n- Εφαρμογή άμεσης ανακωχής.\n- Οι Έλληνες θα θεωρούσαν τον Σουλτάνο ανώτατο κύριο και θα πλήρωναν στην Πύλη ετήσιο φόρο.\n- Θα εκλέγουν δική τους Διοίκηση, στην οποία η Πύλη θα έχει μία προσδιορισμένη ψήφο.\n- Τα όρια στην Στερεά και τα νησιά του Αιγαίου, που θα υπαχθούν στο νέο κράτος, θα καθορισθούν αργότερα.\n- Η εφαρμογή της συνθήκης θα είναι υπό την εγγύηση των ανωτέρω Δυνάμεων.\nΣτη συνθήκη αυτή υπήρχε και μυστικό πρωτόκολλο το οποίο προέβλεπε τα ακόλουθα:\n- Εάν κάποιος εκ των αντιμαχομένων (Ελλήνων – Τούρκων) δεν αποδεχθεί την ανακωχή, οι Δυνάμεις θα χρησιμοποιή- σουν κάθε μέσον (επομένως και βία) για την εφαρμογή της.\n- Προς τούτο αποστέλλουν άμεσα στην περιοχή Ναυτικές Δυνάμεις για την επιβολή της συνθήκης.\nΑπό την ενέργεια αυτή γίνεται φανερό ότι οι τρεις Δυνάμεις είχαν αποφασίσει την δημιουργία ανεξαρτήτου Ελληνικού κράτους.\nΜε το μυστικό δε πρωτόκολλο φανέρωναν την σταθερότητα των αποφάσεών τους.\nΗ Τουρκία βέβαια, γνωρίζοντας ότι άλλες δυνάμεις, όπως η Αυστρία, δεν συμφωνούν με την απόφαση αυτή, δεν αποδέχεται την συνθήκη του Λονδίνου. Γίνεται εμφανής πλέον η ανάγκη προσφυγής σε μέτρα καταναγκασμού, εάν οι Δυνάμεις θέλουν πράγματι την εφαρμογή της. Απλώς προσπαθούν η Ευρωπαϊκή αντίδραση να περιοριστεί αποκλειστικά σε ναυτική ενέργεια και να μην οδηγηθούν σε γενικευμένη σύρραξη με την Τουρκία.\nΕρωτηματικά θα μπορούσαν να διατυπωθούν για τα αίτια που οδήγησαν τις Μεγάλες Δυνάμεις, εκείνη την περίοδο, σε ενέργειες υπέρ των Ελλήνων.\nΠροφανώς ήθελαν να διατηρήσουν σφαίρες επιρροής στην περιοχή, κάθε χώρα για τον εαυτό της. Αλλά υπήρχε και ένας άλλος σοβαρός λόγος. Δέχονταν πιέσεις από Φιλελληνικές οργανώσεις και κυρίως από οικονομικούς παράγοντες των χωρών τους, οι οποίοι είχαν χορηγήσει δάνεια στην Ελληνική Διοίκηση και προφανώς ενδιαφέρονταν για την επιστροφή τους. Και για τον λόγο αυτόν θα έπρεπε η Ελλάδα να υπάρχει σαν κράτος.\nΑυτό λοιπόν, πολύ συνοπτικά, ήταν το στρατιωτικοδιπλωματικό πλαίσιο όταν ο συμμαχικός Στόλος Άγγλων, Γάλλων και Ρώσων συναντά τον Τουρκοαιγυπτιακό στο Ναβαρίνο. Ο Στόλος μάλιστα αυτός ετοιμάζονταν να αποπλεύσει τις επόμενες μέρες, για να καταλάβει πλέον ολόκληρη την Πελοπόννησο και τα νησιά Ύδρα και Σπέτσες. Επιχείρηση η οποία εάν επετύγχανε, θα είχε σαν αποτέλεσμα τον ενταφιασμό της Ελληνικής Επαναστάσεως.\nΑκολουθεί η γνωστή ναυμαχία στις 20 Οκτωβρίου 1827. Ο Ναύαρχος Κόδριγκτων, αρχηγός του συμμαχικού Στόλου, αποδεικνύει την αποφασιστικότητα και ικανότητά του και αυτό συντελεί στην διάσωση της φυλλορροούσης Επαναστάσεως.\nΒέβαια στο Ναβαρίνο δεν καταστράφηκε ολοσχερώς το Οθωμανικό Ναυτικό, διότι αρκετά ισχυρά Τουρκικά πλοία, βρίσκονταν ακόμη στην Κωνσταντινούπολη. Το σκληρό όμως αυτό μάθημα, αποτέλεσε ισχυρό πλήγμα για το γόητρο της Οθωμανικής ηγεσίας. Παράλληλα στην Ευρώπη, τις Δυνάμεις οι οποίες συμμετείχαν στην ναυμαχία, άρχισε να απασχολεί ο περαιτέρω χειρισμός μίας ενέργειας και ενός αποτελέσματος για τα οποία δεν ήταν επαρκώς προετοιμασμένοι.\nΚαι το μεγάλο ερωτηματικό ήταν η στάση την οποία θα κρατούσε ο Σουλτάνος. Θα θεωρούσε την ναυμαχία αυτή ως κήρυξη πολέμου; Οι πληροφορίες που άρχισαν να φθάνουν καθησύχασαν τις Ευρωπαϊκές Δυνάμεις. Ο μουσουλμανισμός έκλινε παντού την κεφαλή προ του πεπρωμένου.\nΑντίθετα οι Έλληνες που αναθάρρησαν, προσπαθούν να ανακάμψουν και να επανακτήσουν όσα το τελευταίο διάστημα είχαν απολέσει. Ήδη λίγες μέρες μετά το Ναβαρίνο αρχίζει η πολιορκία της Χίου από Ελληνικές δυνάμεις. Επιπόλαια οργανωμένη και χωρίς επαρκή υποστήριξη, η επιχείρηση αποτυγχάνει μετά από λίγους μήνες πολιορκίας.\nΗ ανησυχία των ξένων δυνάμεων για τα Ελληνικά πράγματα και κυρίως για την στάση των Τούρκων, εξακολουθεί να εντείνεται. Πρέσβεις των δυνάμεων αυτών σπεύδουν τον Νοέμβριο του 1827 στον Σουλτάνο προκειμένου να τον πείσουν να αποδεχθεί και να εφαρμόσει την συνθήκη του Λονδίνου της 6 Ιουλίου 1827. Η απάντησή του όμως είναι αρνητική και οι πρέσβεις αναγκάζονται να αποχωρήσουν. Υπό αυτές τις δυσχερείς συνθήκες, αναλαμβάνει την διακυβέρνηση της Ελλάδος ο Καποδίστριας αφικνούμενος στην Ελλάδα στα μέσα Ιανουαρίου 1828.\nΣτις 7 Φεβρουαρίου γίνεται στον Καθεδρικό ναό της Αίγινας η εγκατάστασή του, ως Προέδρου της Ελληνικής Πολιτείας.\nΧαρακτηριστικό του ανδρός είναι η εντολή την οποία έδωσε για την πραγματοποίηση της τελετής αυτής. «Πάσα πομπή, είπε, συνεπαγομένη δαπάνας, είναι ασυμβίβαστος προς την δυστυχή κατάστασιν της Πατρίδος. Αν δυνάμεθα να διαθέσωμεν χρήματα τινά, έχωμεν πολλάς πληγάς να επουλώσωμεν».\nΜία σύγκριση της νοοτροπίας του Καποδίστρια, με τα έργα των σημερινών ηγετών. Ο Καποδίστριας άρχισε αμέσως τις προσπάθειες, για να δημιουργήσει και να διοικήσει ένα κράτος του οποίου οι οικονομικοί πόροι ήταν ανύπαρκτοι. Η Στερεά και η Πελοπόννησος, οι οποίες είχαν υποστεί πλήρη καταστροφή από τον Ιμπραήμ, δεν μπορούσαν να συνεισφέρουν οικονομικά, ενώ τα πλούσια νησιά του Αιγαίου είχαν ήδη εξαντλήσει τα πλούτη τους, διαθέτοντας αυτά για την κάλυψη των αναγκών των πρώτων χρόνων του αγώνα.\n«Ο Μιούλης καταναυμαχεί τον εχθρικό\nστόλο στην Κω», έγχρωμη\nλιθογραφία του Peter von Hess.\nΠαράλληλα η Τουρκία, παρά την πίεση που της ασκείται για την εφαρμογή της συνθήκης του Λονδίνου και κυρίως για την επιβολή ανακωχής και την εκκένωση της Πελοποννήσου, δεν δείχνει σημεία υποχώρησης.\nΕξ’ άλλου η Ρωσία αρχίζει να εκνευρίζεται από την συμπεριφορά της Τουρκίας ως προς το Ελληνικό ζήτημα, αλλά και από ενέργειες κατά των Ρωσικών συμφερόντων. Καθιστά δε εμφανές, ότι εάν δεν ενεργήσουν από κοινού και οι τρεις Δυνάμεις, θα ενεργήσει μόνη της. Έτσι στις 14 Απριλίου 1828 η Ρωσία κηρύσσει τον πόλεμο κατά της Τουρκίας.\nΑπό τις πρώτες συνέπειες του πολέμου αυτού είναι η, με σύμφωνο γνώμη και των τριών Δυνάμεων, απόβαση δυνάμεων στην Πελοπόννησο υπό την ηγεσία του Γάλλου Στρατηγού Μαιζών. Με την ισχυρή αυτή στρατιωτική πίεση, αλλά και τις σοβαρές επιπτώσεις στην μαχητική ικανότητα της στρατιάς του, την οποία μάστιζαν συνεχείς ασθένειες, ο Ιμπραήμ αναγκάζεται να αποχωρήσει στις 27 Σεπτεμβρίου 1828, σε κατάσταση όμως τέτοια, ώστε να λεχθεί ότι «ουδέποτε στρατιά κατέλειπε κατακτηθείσα γην εν οικτροτέρα καταστάσει».\nΜετά την αποχώρηση του Ιμβραήμ, αρχίζει η παράδοση ή κατάληψη των διαφόρων φρουρίων της Πελοποννήσου. Τα φρούρια Ναβαρίνου, Μεθώνης, Κορώνης και η Πάτρα παραδίδονται. Το Ρίο αντιστέκεται αλλά καταλαμβάνεται από τους Γάλλους την 1 Νοεμβρίου 1828.\nΟ Καποδίστριας με μεγάλη ικανοποίηση βλέπει τις Γαλλικές δυνάμεις να εμπλέκονται ενεργά στον αγώνα των Ελλήνων, και να απελευθερώνονται περιοχές για τις οποίες η διπλωματία δεν είχε λάβει ακόμη σαφή θέση. Πάντως οι Γαλλικές δυνάμεις, υπό την πίεση των συμμάχων τους, περιορίζουν την δραστηριότητά τους στην Πελοπόννησο.\nΤότε όμως οι Ελληνικές δυνάμεις, μετά τα ατυχή αποτελέσματα του προηγουμένου έτους και τις απώλειες που είχαν υποστεί, αρχίζουν πάλι να δραστηριοποιούνται και κινούνται προς το Αντίρριον το οποίο καταλαμβάνουν στις 25 Μαρτίου 1829. Στις 2 Μαΐου η Ναύπακτος και στις 17 το Μεσολόγγι συνθηκολογούν και παραδίδονται στον Κυβερνήτη της Ελλάδος. Έτσι όλη η περιοχή Ρίου- Αντιρρίου, η οποία αποκαλείτο τότε μικρά Δαρδανέλια, βρίσκεται πλέον στα χέρια των Ελλήνων.\nΕν τω μεταξύ οι Ρωσικές δυνάμεις προελαύνουν και η Οθωμανική Αυτοκρατορία περνάει δύσκολες ώρες. Η κύρια προσπάθειά της, επικεντρώνεται πλέον στην αντιμετώπιση της Ρωσικής απειλής. Η Αδριανούπολη πολιορκείται και εάν καταληφθεί και αυτή, τότε οι Ρώσοι θα μπορέσουν να κινηθούν ελεύθερα προς την Κωνσταντινούπολη.\nΤον Σεπτέμβριο του 1829 τα Τουρκικά στρατεύματα αποχωρούν από την Αττική κινούμενα προς υπεράσπιση της Αδριανουπόλεως. Όμως εγκλωβίζονται στον Ελικώνα (κοντά στη Λειβαδιά) και αδυνατούν να συνεχίσουν την πορεία τους. Εξαγοράζουν όμως την ελεύθερη υποχώρηση τους, με αντάλλαγμα την παραχώρηση στους Έλληνες όλων των οχυρών θέσεων της Ανατολικής Ελλάδος.\nΗ Πύλη πλέον αναγνωρίζει την ήττα της και στις 14 Σεπτεμβρίου 1829 υπογράφεται η συνθήκη της Αδριανουπόλεως. Με την συνθήκη αυτή, μεταξύ των άλλων, η Τουρκία αναγνωρίζει και επισήμως τις αποφάσεις των Ευρωπαϊκών Δυνάμεων, όσον αφορά το Ελληνικό ζήτημα, δηλαδή τους όρους της συνθήκης του Λονδίνου της 6 Ιουλίου 1827 οι οποίοι έχουν ήδη αναφερθεί.\nΗ Ελλάδα μετά από οκτώ χρόνια αιματηρών αγώνων, αναγνωρίζεται επισήμως ως ανεξάρτητο κράτος, με όρια ίσως μεγαλύτερα από όσα ήλπιζε.\nΑρχίζουν όμως τώρα άλλου είδους προβλήματα. Αρχίζει ο ανταγωνισμός των Δυνάμεων αυτών, για τον έλεγχο του νεοσύστατου κράτους. Προσπάθειες καταβάλλονται από κάθε δύναμη να προωθήσει τον δικό της εκλεκτό, ως ηγεμόνα της Ελλάδος.\nΣτο μεταξύ όμως ο Καποδίστριας εξακολουθεί να κρατά το πηδάλιο της Πολιτείας, προσπαθώντας να οργανώσει και να εξοπλίσει το διεθνώς πλέον αναγνωρισμένο αυτό κράτος, για το οποίον οι κίνδυνοι εξακολουθούν να υπάρχουν. Τα οικονομικά είναι άθλια, το μίσος μεταξύ ηγετών της Επαναστάσεως είναι έντονο και καταλήγει μεταξύ των άλλων σε αδελφοκτόνο συμπλοκή, στο λεγόμενο κίνημα του Πόρου το 1831, το οποίο είχε σαν αποτέλεσμα την βύθιση πλοίων του Εθνικού Στόλου.\nΑκολουθεί η δολοφονία του Καποδίστρια. Έτσι η ελεύθερη Ελλάδα, στα πρώτα της βήματα χάνει τον ηγέτη εκείνον, ο οποίος σίγουρα θα την οδηγούσε σε σύντομο χρόνο στην ανάπτυξη και την ευημερία.\nΕίναι φαίνεται η μοίρα της Ελλάδας, κάθε φορά που αρχίζει μία ανοδική πορεία κάτι να συμβαίνει και να την γυρίζει χρόνια πίσω.\nΟ Εθνικός Στόλος του 1830\nΑπό την έναρξη της Ελληνικής Επαναστάσεως και παρά τις τεράστιες δυσκολίες που υπήρχαν, η Ελληνική Διοίκηση προσπάθησε να οργανώσει ένα στοιχειώδες κράτος και να δημιουργήσει Ένοπλες Δυνάμεις, οι οποίες να μπορέσουν να διατηρήσουν και να αυξήσουν τις απελευθερωμένες περιοχές.\nΤα προβλήματα ήταν πολλά και τα συμφέροντα των μεγάλων Δυνάμεων, εκείνης της εποχής, μεγάλα. Οι θέσεις τις οποίες κρατούσαν οι Δυνάμεις, προφανώς δεν ήταν σταθερές και εξαρτώντο από τις μεταξύ τους σχέσεις, από τις σχέσεις τους με την Οθωμανική Αυτοκρατορία, αλλά και τις πιέσεις που ασκούσαν οι διάφοροι διεθνείς οικονομικοί παράγοντες.\nΗ Ελληνική Διοίκηση μη έχοντας σοβαρά έσοδα από μία ρημαγμένη χώρα, η οποία τα τελευταία χρόνια είχε υποστεί τα πάνδεινα, έχει απόλυτη ανάγκη των δανείων από το εξωτερικό.\nΈνα μεγάλο μέρος των δανείων αυτών χρησιμοποιήθηκαν για την ενίσχυση και την συντήρηση του Ελληνικού Στόλου, ο οποίος στην αρχή αποτελείτο κυρίως από πλοία τα οποία ανήκαν σε ιδιώτες. Σιγά-σιγά όμως άρχισε, η αγορά πλοίων από το εξωτερικό ή η ναυπήγηση άλλων μικρότερων στην Ελλάδα. Από το 1833 δε, η ναυπήγηση πλοίων στα ναυπηγεία του Πόρου.\nΌπως είναι γνωστό, ο Εθνικός Στόλος δημιουργήθηκε επισήμως το 1827, με σχετικό ψήφισμα της Γ΄ Εθνικής Συνελεύσεως των Ελλήνων στην Τροιζήνα. Αλλά τότε η Ελλάδα δεν αποτελούσε κράτος ανεξάρτητο και αναγνωρισμένο από τις Μεγάλες Δυνάμεις και την Τουρκία. Μετά όμως τα όσα διαδραματίστηκαν, από την ναυμαχία του Ναβαρίνου μέχρι την συνθήκη Αδριανουπόλεως, η Ελλάδα αποτελεί πλέον, από τα τέλη του 1829, ανεξάρτητο κράτος.\nΕπομένως η καταγραφή των πλοίων του Εθνικού Στόλου, από τον τότε Αρχιπλοίαρχο Κ. Παΐζη-Παραδέλη, με έναρξη το 1830 έχει ουσιαστική σημασία. Επί πλέον δε ίσως διότι από τότε κατόρθωσε να εντοπίσει επίσημα ιστορικά στοιχεία, που αφορούσαν κυρίως το Π.Ν.\nΔυστυχώς από τα πρώτα του χρόνια το Πολεμικό Ναυτικό, με όποια μορφή και όποια ονομασία και αν είχε, αντιμετώπισε σοβαρά προβλήματα τα οποία επηρέασαν σημαντικά την εξέλιξη του, και τα οποία περιληπτικά θα έπρεπε να αναφερθούν, έστω και εάν μερικά από αυτά εκδηλώθηκαν μετά το 1830.\nΑπό τα μεγαλύτερα προβλήματα υπήρξε η πειρατεία, της οποίας η αντιμετώπιση ήταν δυσχερής, αφ’ ενός μεν διότι τα Εθνικά πλοία είχαν σαν κύρια αποστολή την αντιμετώπιση του Τουρκικού Στόλου και την υποστήριξη των χερσαίων δυνάμεων, αφ’ ετέρου δε διότι πληρώματα ορισμένων Εθνικών πλοίων δεν είχαν μεγάλη δυσκολία να αλλάξουν καθεστώς και να μετατρέψουν τα πλοία τους σε πειρατικά.\nΕνδεικτικά αναφέρεται η περίπτωση της Βελού ΓΩΡΓΩ η οποία τον Οκτώβριο του 1832 ενώ είχε σταλεί με άλλα πλοία στην Ν. Πελοπόννησο για την αντιμετώπιση πειρατών, μεταπήδησε και αυτή σε πειρατικό.\nΚαι όμως η πειρατεία επηρέαζε σημαντικά την στάση των Μεγάλων Δυνάμεων καθ’ όλη την διάρκεια της Επαναστάσεως.\nΑποτελούσε δε σοβαρό επιχείρημα σε όσους διαφωνούσαν με την δημιουργία ανεξαρτήτου Ελληνικού κράτους. Αυτοί ισχυρίζονταν ότι με την μείωση του δυναμικού του Τουρκικού Στόλου λόγω της δράσεως των Ελληνικών πλοίων, η πειρατεία θα δρούσε ανεξέλεγκτη. «…και τότε προς ποίαν αρχή θα μπορούσε να παραπονεθεί κανείς για να εύρει το δίκιο του;»\nΆλλο σοβαρό πρόβλημα, του νεοσύστατου Ναυτικού, ήταν η δυσχέρεια επιβολής κανόνων πειθαρχίας σε πληρώματα πλοίων τα οποία έχυναν το αίμα τους, για να ελευθερωθεί η πατρίδα τους. Επομένως οι ατίθασοι αυτοί χαρακτήρες δεν ήταν εύκολο να δεχθούν ηγεσίες που δεν προέρχονταν από τις τάξεις τους, ούτε να αλλάξουν συνήθειες και έθιμα ετών.\nΕνδεικτική και πάλι είναι η περίπτωση του Βρικίου ΝΕΛΣΩΝ του οποίου το πλήρωμα στασίασε το 1834 διότι αρνήθηκε να βγάλει το παραδοσιακό νησιώτικο ένδυμα της εποχής και να φορέσει ναυτική στολή η οποία είχε πρόσφατα εφαρμοστεί με Β. Διάταγμα.\nΤέλος, ένα άλλο γεγονός το οποίο επηρέασε άμεσα το ηθικό και αποδυνάμωσε το Πολεμικό Ναυτικό ήταν το κίνημα του Πόρου το 1831. Χωρίς να μπούμε σε λεπτομέρειες απλώς θα αναφέρουμε ότι στις αρχές του 1831 είχαν φουντώσει οι έριδες και οι αντιδράσεις κατά του Καποδίστρια τον οποίο προσπαθούσαν να εμποδίσουν να κυβερνά σαν μοναδικός ρυθμιστής των Ελληνικών θεμάτων. Η Ύδρα, η Μάνη, η Βορειοδυτική Πελοπόννησος και σημαντικός αριθμός νησιών του Αιγαίου διατηρούσαν ουσιαστικά πλήρη ανεξαρτησία απέναντι στη Κυβέρνηση.\nΟι Πετρόμπεης Μαυρομιχάλης, Ανδρέας Μιαούλης, Α. Κριεζής, Μ. Τομπάζης κλπ ήταν μεταξύ των ηγετών του κινήματος, οι οποίοι κατέλαβαν ορισμένα πλοία του Στόλου. Ο Καποδίστριας προφανώς αντέδρασε. Ο διχασμός έκανε και πάλι το θαύμα του. Αποτέλεσμα υπήρξε η επικράτηση των Κυβερνητικών Δυνάμεων, αλλά με αρκετές ανθρώπινες απώλειες και την ανατίναξη την 1 Αυγούστου 1831 κάποιων Εθνικών πλοίων με απόφαση του Α. Μιαούλη.\nΜεταξύ των πλοίων αυτών η Φρεγάτα/Δίκροτο ΕΛΛΑΣ με 64 κανόνια και η Κορβέτα ΥΔΡΑ. Πράγματι τραγικά γεγονότα.\nΓια το Β΄ και τελευταίο ΜΕΡΟΣ πιέσατε ΕΔΩ…\nΑναρτήθηκε από Περί Αλός στις 10:46 π.μ.


Η παρέλαση του παλιού καινούργιου - ΕΝΗΜΕΡΩΣΗ On Line\nΠιάστηκε πάνω σε απόπειρα δωροδοκίας υπαλλήλου της ΔΕΔΔΗΕ\nΗ ΟΕΤΚ για την προστασία του κερκυραϊκού ελαιώνα\nΔωρεές Ο.Λ.ΚΕ.σε Ορφανοτροφείο & Γηροκομείο\nΕξάρθρωση δύο εγκληματικών οργανώσεων κοκαΐνης\nΣυγχαρητήρια του Συλλόγου ΑμΕΑ στον νέο διοικητή του Νοσοκομείου\nΝέα απάντηση σε Κράτσα από Ομάδα Υγείας ΣΥ.ΡΙΖ.Α.\nΑλλάζει εικόνα το οδικό δίκτυο στην Περιφέρεια Ιονίων Νήσων\nΣτεκόμουν πάνω σ’ ένα λόφο κι είδα το Παλιό να πλησιάζει, μα έρχονταν σα Νέο»(Μπ.Μπρεχτ)\nΑισίως μπήκαμε στη τελευταία εβδομάδα της προεκλογικής περιόδου για τις τοπικές, τις περιφερειακές εκλογές, καθώς και τις Ευρωεκλογές. Τα ψηφοδέλτια με τους επικεφαλής τους και τους υποψηφίους συμβούλους είναι πια γνωστά,όπως γνωστά είναι και τα ψηφοδέλτια των κομμάτων για την Ευρωβουλή.\nΚι αφού όλα αυτά έγιναν γνωστά μπορούμε και εμείς με αρκετή σιγουριά να κάνουμε τις αναλύσεις και τις επισημάνσεις μας και να πούμε μερικές σκληρές αλήθειες. Σκληρές αλήθειες που αφορούν κόμματα και υποψηφίους που εναγωνίως ζητάνε τη ψήφο μας για να «σώσουν» τη χώρα μας και για να ανεβάσουν «ψηλά τη Κέρκυρα μας», για να σηκώσουν «ψηλά τα Ιόνια Νησιά», για… για… για…\nΕίναι γενικώς παραδεχτό πως το βιοτικό επίπεδο των λαϊκών στρωμάτων της πατρίδας μας, τα τελευταία χρόνια,έφτασε στον πάτο. Μνημόνια καιεφαρμοστικοί νόμοι. Αλλεπάλληλαπετσοκόμματα μισθών και συντάξεων. Ανεργία και υποαπασχόληση στα ύψη. Φτώχεια και μιζέρια. Δημόσια υγεία και παιδεία στα χειρότερα τους.\nΚι ενώ όλοι παραδέχονται τα πιο πάνω, κανένας, εκτός βέβαια από το ΚΚΕ, δεν ονοματίζει τους υπεύθυνους αυτής της άθλιας κατάστασης. Βέβαια είναι ολοφάνερο ποιοί είναι οι ένοχοι που οδήγησαν στη φτώχεια, στη μιζέρια, στα κοινωνικά συσσίτια και στα κοινωνικά παντοπωλεία το σύνολο σχεδόν του Ελληνικού λαού. Είναι τα κόμματα που άσκησαν κυβερνητική εξουσία όλα αυτά τα χρόνια κα εφάρμοσαν πειθήνια τις καταστροφικές εντολές και ντιρεκτίβες της Ε.Ε. και του ΔΝΤ στις πλάτες των λαϊκών στρωμάτων της χώρας μας. Και για να μη ξεχνιόμαστε τα κόμματα αυτά είναι: ΠΑΣΟΚ, ΝΔ, ΛΑΟΣ, ΔΗΜΑΡ, ΣΥΡΙΖΑ-ΛΑΕ και ΑΝΕΛ. Όλοι τους είτε μόνοι τους είτε σε συγκυβερνήσεις έβαλαν ένα χεράκι για να φτάσουν τα πράγματα εκεί που δεν πάει άλλο. Όλοι τους ψήφισαν μνημόνια και έσκυψαν το κεφάλι στις εντολές των δανειστών και των μεγάλων μονοπωλίων.Αυτό, εμμέσως πλην σαφώς,αναγνωρίζεται και από τους υποψηφίους που ανήκουν στα πιο πάνω κόμματα -είμαστε μικρός τόπος και όλοι γνωριζόμαστε μεταξύ μας- αφού για να αποφύγουν τον καταλογισμό ευθυνών της καταστροφικής πολιτικής των κομμάτων τους και σε αυτούς, δηλώνουν όλοι ανεξάρτητοι, ακομμάτιστοι, νέοι (με νέες ιδέες) και άφθαρτοι. Όλοι: από την ΑΝΑΣΑ του κ. Γαλιατσάτου μέχρι την παράταξη της κ. Υδραίου «Κερκυραίων Δήμος - Νέα Αρχή». Όλοι! Είτε προήλθαν από παρθενογένεση είτε κολύμπησαν στη κολυμβήθρα του Σιλωάμ και βγήκαν νέοι, άμεμπτοι, άφθαρτοι και αθώοι του ένοχου παρελθόντος τωνκομμάτων τους. Έλεος κύριοι! Νομίζετε πως ο Κερκυραϊκός λαός τρώει κουτόχορτο;\nΌσο αφορά τώρα το νησί μας. Όλοι δεχόμαστε πως τεράστια προβλήματα συσσωρεύτηκαν και κάνουν τη καθημερινότητα μας σκληρή και το βίο μας αβίωτο. Τα σκουπίδια βουνά. Δρόμοι, δημοτικοί και περιφερειακοί, σωστά σουρωτήρια από τις λακκούβες. Αγροτικοί δρόμοι αδιάβατοι ή ανύπαρκτοι. Κυκλοφοριακό, κυκεώνας σωστός. Σχολικές υποδομές ελλιπείς και προβληματικές. Νερό ακατάλληλο όχι μόνο για πόσιμο αλλά ακόμη και για πλύσιμο. Αεροδρόμιο και λιμάνι ξεπουλημένα σε ιδιώτες. Δημόσια Υγεία και παιδεία να μπάζουν από παντού. Ανυπαρξία έργων αντιπλημμυρικής, αντιπυρικής και αντισεισμικής προστασίας… κλπ…κλπ…Προβλήματα χρονίζοντα που όσο λιμνάζουν τόσο οξύνονται. Προβλήματα , για τη μη λύση των οποίων ή, έστω, για την μη διεκδίκηση δρομολόγησης λύσης τους, υπάρχουν υπεύθυνοι. Κι υπεύθυνοι και ένοχοι για όλα αυτά είναι αυτοί που άσκησαν διοίκηση σε τοπικό επίπεδο. Αυτοί που από θέσεις τοπικής εξουσίας δεν θέλησαν ή δεν τόλμησαν να αποδειχτούν αντάξιοι των προσδοκιών αυτών που τους έστειλαν με τη ψήφο τους στις θέσεις αυτές. Αυτοί που δεν θέλησαν ή δεν τόλμησαν να υψώσουν το ανάστημα τους και να διεκδικήσουν λύσεις για τα σοβαρά αυτά προβλήματα, από τα κόμματα τους και από τις κυβερνήσεις τους. Είναι όλοι αυτοί -- νυν και πρώην περιφερειάρχες, αντιπεριφερειάρχες, νομάρχες και αντινομάρχες, δήμαρχοι, αντιδήμαρχοι και πρόεδροι δημοτικών και περιφερειακών συμβουλίων -- που ,αφού βούλιαξαν την Κέρκυρα κάτω από το σωρό των πιο πάνω προβλημάτων, απόλυτα εξαρτημένοι από τις καταστροφικές πολιτικές των κομμάτων και των κυβερνήσεων τους, μεταμφιέζονται τώρα σε νέους, σε ανεξάρτητους και σε άφθαρτους και με θράσος ζητούν ξανά τη ψήφο των Κερκυραίων. Αλήθεια γιατί; Για να αποτελειώσουν το «έργο» τους και μαζί με αυτό να αποτελειώσουν και την Κέρκυρα;\nΑπέναντι σε αυτή την κατάσταση υπάρχει η μόνη ρεαλιστική πρόταση που δίνει διέξοδο στα αδιέξοδα που μας οδήγησαν όλοι αυτοί και οι δεξιές ή σοσιαλδημοκρατικές κυβερνήσεις τους. Κι πρόταση αυτή είναι η πρόταση του ΚΚΕ και της Λαϊκής Συσπείρωσης: Πρόταση αγωνιστικής διεκδίκησης για τη λύση των προβλημάτων μας προς φιλολαϊκή κατεύθυνση. Με μπροστάρηδες τους υποψηφίους της Λαϊκής Συσπείρωσης και τα μέλη του ΚΚΕ και με τη συμμετοχή στους αγώνες αυτούς των λαϊκών στρωμάτων θα πετύχουμε. Αυτό το δείχνουν οι αγώνες και η δράση των 5 κομμουνιστών δημάρχων (Πάτρας, Πετρούπολης, Χαϊδαρίου, Καισαριανής και Ικαρίας)που με τη συμπαράσταση του κόσμου πέτυχαν πολλά κόντρα στις κυβερνητικές πολιτικές της μιζέριας και της εγκατάλειψης. Αυτό το εγγυάται η 100ετής μεγαλειώδης ιστορία του κόμματος μας.\nΣτις 26, λοιπόν, του Μάη, τα κόμματα και οι παρατάξεις που διεκδικούν τη ψήφο μας είναι πολλά … πάρα πολλά. Η επιλογή,όμως,μόνο μία…γιατί όταν το γερασμένο, το παλιό, το φθαρμένο και το εξαρτημένο από κάθε λογής συμφέροντα,μεταμφιέζεται σε νέο, άφθαρτο και ανεξάρτητο μια είναι η απάντηση : Δαγκωτό ΚΚΕ παντού: Και στις ευρωεκλογές και στις περιφερειακές και στις δημοτικές εκλογές.\nΔημοτικός Σύμβουλος --Υπ. Περιφερειακός Σύμβουλος με τη Λαϊκή Συσπείρωση\nΜεταφορά απορριμμάτων στην Κοζάνη: Η κοροϊδία πάει σύννεφο...\nΛαϊκή Συσπείρωση για αντιπλημμυρικά: Πλημμυρίσαμε από λόγια!\nΑπό την προεκλογική εκδήλωση της Λαϊκής Συσπείρωσης στη Λευκίμμη\nΌταν η κωλοτούμπα βαπτίζεται ...«Μεγάλη υπέρβαση»


Xclusive Elements by AXDW για τους σχεδιαστές αξεσουάρ μόδας! - FashionFever.world\nΣτο πλαίσιο της 17ης AXDW, από τις 28 έως 30 Μαρτίου στο Συνεδριακό Κέντρο της Εθνικής Ασφαλιστικής, φιλοξενείται ένα ειδικά σχεδιασμένο installation που γίνεται showcase για την παρουσίαση αντιπροσωπευτικών κωδικών αξεσουάρ της τρέχουσας σεζόν (συλλογές s/s 2015) των πιο hot brands & Ελλήνων δημιουργών στο χώρο του αξεσουάρ μόδας.\nΣτόχος της AXDW είναι η πλατφόρμα που έχει δημιουργήσει για τους Έλληνες σχεδιαστές μόδας, από εδώ και στο εξής να διατεθεί και στους δημιουργούς αξεσουάρ μόδας για να συνδεθούν με τα ΜΜΕ και το αγοραστικό κοινό, εντός και εκτός συνόρων.\nAelia by Fotini Kostouli: Για τη Φωτεινή Κωστούλη όλα ξεκίνησαν 15 χρόνια πριν. Ξεκινώντας το ταξίδι της δημιουργίας πειραματίστηκε με διάφορα υλικά όπως μέταλλο, πέτρες, ασήμι, ανακυκλώσιμα υλικά, δέρματα. Η καλοκαιρινή συλλογή για το 2015 «Πλανήτης Γη» είναι εμπνευσμένη από τον πλανήτη μας. Φωτεινός, όμορφος, με απόλυτη αρμονία, ισορροπία και αφθονία. Το μπλε του ουρανού, της θάλασσας, το χρυσαφί του ήλιου, το ασημένιο του φεγγαριού. Πάνω σε αυτή τη γη υπάρχει κάτι όμορφο που αξίζει να δεις, να ακούσεις, να γευθείς, να νιώσεις και να σκεφτείς. Να ζήσεις. Μέσα στη πορεία αυτών των ετών, έχει συμμετάσχει είτε ατομικά η μέσα από κολεκτίβες καλλιτεχνών σε διάφορες εκθέσεις. Έργα της έχουν εκτεθεί στο green festival , στο The art foundation (taf Athens), στο ίδρυμα Μιχάλης Κακογιάννης και στο ίδρυμα Β & Μ Θεοχαράκη, σε catwalk στο Athens Exclusive Designers Week καθώς και στην έκθεση A Jewel Made in Greece.\nExtreme Living: Για την ομάδα δημιουργών πίσω από τα υβριδικά γυαλιά ηλίου, η ελευθερία είναι αυτή που τους οδηγεί και τα γυαλιά ηλίου είναι φτιαγμένα από αυτή. Απρόσμενα υλικά συνδυάζονται για να δώσουν στην ελευθερία ύλη και ήλιο. Το Extreme Living ξεκίνησε τον Μάρτιο του 2014 και συνεχίζει σήμερα με το project Eyos / i :OS #Legalize Freedom EXTREME LIVING: Εσύ πόση ελευθερία (αντ)έχεις;”\nΤο Syoss που περιλαμβάνει προϊόντα επαγγελματικής ποιότητας στις κατηγορίες περιποίησης, styling και βαφής μαλλιών, αναλαμβάνει την επιμέλεια του Hair Styling των επιδείξεων. Όπως κάθε σεζόν, έτσι και φέτος, η σχολή κομμωτικής Diamantopoulos, με επικεφαλής τον Βασίλη Διαμαντόπουλο, θα επιμεληθεί τα χτενίσματα της διοργάνωσης. Κατά τη διάρκεια της 17ης AXDW, οι επισκέπτες θα έχουν την ευκαιρία να γνωρίσουν τις ευεργετικές ιδιότητες του πόσιμου θαύματος, του κορυφαίου πόσιμου κολλαγόνου, Collagen Pro-Active, τόσο στην υγεία όσο και στην ομορφιά! Το make up των επιδείξεων θα πραγματοποιηθεί με προϊόντα Erre Due, υπό την επιμέλεια της σχολής Freddy Make Up Stage και επικεφαλής τον Freddy Kalobratso.\nΔροσεροί χυμοί Berry Hibiscus™ από τα Starbucks, με κόκκινα και μαύρα μούρα, νότες ιβίσκου και ολόκληρα βατόμουρα αναμειγνύονται με εκχύλισμα πράσινου καφέ και πάγο θα δώσουν χρώμα άνοιξης στην AXDW! Λαχταριστά και 100% φυτικά ροφήματα και επιδόρπια Alpro, πλούσια σε ασβέστιο και βιταμίνες, εκ φύσεως χαμηλά σε λιπαρά, δίνουν γεύση στις μέρες των επιδείξεων, καλώντας μας να ζήσουμε στο πιο όμορφο σώμα μας!\nΠερισσότερα σε αυτή την κατηγορία: Valentino και Zoolander !! »


14 ΜΟΝΑΔΙΚΕΣ ΕΜΠΕΙΡΙΕΣ ΖΩΗΣ!!! | BUSINESS TRAVEL\nΤην πρόσκληση «Άνακαλύψτε περιπέτειες που θα σας χαρίσουν εμπειρίες ζωής» απευθύνει στους απανταχού ταξιδιώτες της γης το Tripadvisor προτείνοντας μοναδικά και ανεπανάληπτα ξενοδοχεία. Συγκεκριμένα συστήνει:\nΔείτε τη θέα από το ψηλότερο κτίριο στον κόσμο\n«Είναι συναρπαστικό και εντελώς απίστευτο να μπορείς να βρίσκεσαι τόσο ψηλά και να βλέπεις την άκρη του κόσμου.»\nΑπολαύστε το ηλιοβασίλεμα στο Γκραν Κάνιον\nΑριζόνα, ΗΠΑ (δρομολόγια από Λας Βέγκας)\n«Σε κάνει να συνειδητοποιείς ότι είσαι ένα τόσο δα μικρό κομμάτι του κόσμου και να εκτιμάς την ευκαιρία που έχεις να είσαι μέρος του.»\nΠεριηγηθείτε στο Γκράντε Κανάλ\n«Η βόλτα με τη γόνδολα είναι μια εμπειρία ζωής. Τη συνιστώ ανεπιφύλακτα.»\nΑφήστε τα θαύματα του κόσμου να σας σαγηνεύσουν\n«Δεν μπορείτε να φανταστείτε πόσο όμορφο είναι το Τατζ Μαχάλ! Πρέπει απλώς να πάτε, και να το δείτε με τα μάτια σας…»\nΑπολαύστε ένα γεύμα με ρομπότ στο Τόκιο\n«Πρόκειται για μία από τις καλύτερές μου εμπειρίες, και όχι μόνο στο Τόκιο.Είναι τόσο εξωφρενικό! Απίθανο! Θα το λατρέψετε.»\nΑπολαύστε μια βόλτα πάνω από την ύπαιθρο της Νάπα\n«Είναι ένα από τα καλύτερα πράγματα που έχουμε κάνει ποτέ. Το προτείνω ασυζητητί. Η θέα και γενικά η εμπειρία ήταν ανεκτίμητα.»\nΔιασχίστε την ιταλική ύπαιθρο με μια Φεράρι\n«Το ονειρευόμουν από παιδί και όντως κατάφερα να οδηγήσω μια Φεράρι! Το προτείνω σε όλους όσοι θα επισκεφθούν τη Φλωρεντία!»\nΚολυμπήστε στα ζεστά νερά της Γαλάζιας Λίμνης\n«Απλώς επιβάλλεται να πάτε.Μια βουτιά σε αυτήν τη φυσική, απέραντη λίμνη με τα ζεστά νερά, ενώ έξω κάνει κρύο, είναι μια μοναδική εμπειρία γαλήνης.»\nΚατακτήστε την τέχνη της γαλλικής κουζίνας\n«Έχω παρακολουθήσει διάφορα μαθήματα μαγειρικής σε ολόκληρο τον κόσμο, και αυτό ήταν με διαφορά το καλύτερο. Απλώς, ένας υπέροχος τρόπος να περάσεις το πρωινό σου…»\nΣυναντήστε τα μεγαλοπρεπή πλάσματα της Κίνας\n«Μάλλον θα είναι η καλύτερή σας ευκαιρία να πλησιάσετε ένα γιγάντιο πάντα. Μπορείτε να φτάσετε μέχρι και λίγα μέτρα κοντά τους και να βγάλετε τέλειες φωτογραφίες!»\nΑνεβείτε στη Χάρμπορ Μπριτζ του Σίδνεϊ\n, Σίδνεϊ, Αυστραλία\n«Ο πιο συναρπαστικός τρόπος να δείτε ένα από τα ομορφότερα λιμάνια του κόσμου. Και μόνο η θέα από το κτίριο της όπερας αξίζει τον κόπο να ανέβετε.»\nΑιχμαλωτίστε την ένταση της λάβας\n«Ποιος δεν θα ήθελε να εξερευνήσει ένα ενεργό ηφαίστειο και να μπορέσει να γίνει μάρτυρας της απόλυτης δύναμης της γης;»\nΤαξιδέψτε στον κόσμο της έμπνευσης, στον κόσμο των Χόμπιτ\n«Ήταν μια συναρπαστική ημέρα! Το χωριό των Χόμπιτ και οι πυγολαμπίδες ανταποκρίθηκαν απόλυτα στις προσδοκίες μας. »\nΕξερευνήστε το Τσιτσέν Ιτζά\n«Πρόκειται για ένα υπέροχο μέρος! Όσο περπατάς εκεί αισθάνεσαι δέος…»\n&amp;lt;img class=’tracking’ height=’1′ width=’1′ src=’https://sb.scorecardresearch.com/p?c1=2&amp;amp;c2=6036461&amp;amp;c3=&amp;amp;c4=&amp;amp;c5=&amp;amp;c6=&amp;amp;c15=&amp;amp;cv=2.0&amp;amp;cj=1’/&amp;gt;\n← ΠΕΡΙΣΣΟΤΕΡΟΙ ΑΠΟ 20.000 ΔΡΟΜΕΙΣ ΚΑΘΕ ΗΛΙΚΙΑΣ ΚΑΙ ΕΠΙΠΕΔΟΥ ΦΥΣΙΚΗΣ ΚΑΤΑΣΤΑΣΗΣ ΣΤΟΝ ΝΝ11ο ΔΙΕΘΝΗ ΜΑΡΑΘΩΝΙΟ «ΜΕΓΑΣ ΑΛΕΞΑΝΔΡΟΣ»\tΝΕΕΣ ΠΟΛΥΤΕΛΕΙΣ ΣΟΥΙΤΕΣ ΣΤΟ LIOSTASI HOTEL & SUITES ΤΗΣ ΙΟΥ ΤΟ 2016! →


TRIFYLIOS-KYPARISSIA: Ερωτική αντιζηλία πίσω από τη δολοφονία του ζευγαριού\nΕρωτική αντιζηλία πίσω από τη δολοφονία του ζευγαριού\nΓια την υπόθεση συνελήφθη ένας 23χρονος αλλοδαπός και αναζητούνται άλλοι τέσσερις συνεργοί του. Σύμφωνα με πληροφορίες, ένας από τους δράστες φέρεται να είχε ερωτικό δεσμό με τη 17χρονη, η οποία μετά τον χωρισμό τους συνήψε σχέση με τον 16χρονο.\nΑργότερα την ίδια ημέρα, σε στάση λεωφορείου στην περιοχή του Δενδροποτάμου, όπου βρίσκονταν τα δύο θύματα, εμφανίστηκε ο 18χρονος και με τη χρήση μεταλλικού αντικειμένου τραυμάτισε στο κεφάλι και στο σώμα τον 16χρονο. Στη συνέχεια, ο 18χρονος αποχώρησε και επέστρεψε πεζός, ακολουθούμενος από αυτοκίνητο το οποίο οδηγούσε ο 23χρονος αδελφός του. Εντός του οχήματος επέβαιναν άλλα τρία άτομα (δύο άνδρες και μία γυναίκα), τα οποία μαζί με τα δύο αδέλφια επιβίβασαν με τη βία στα πίσω καθίσματα του αυτοκινήτου τα θύματα και έφυγαν προς άγνωστη κατεύθυνση.